hotchpotch/miracl-hf-unified huggingface dataset:
বদলকোট ইউনিয়ন
বদলকোট বাংলাদেশের নোয়াখালী জেলার অন্তর্গত চাটখিল উপজেলার একটি ইউনিয়ন।
চাটখিল উপজেলার সর্ব-উত্তরে বদলকোট ইউনিয়নের অবস্থান। এ ইউনিয়নের দক্ষিণ-পশ্চিমে পরকোট ইউনিয়ন, দক্ষিণে চাটখিল পৌরসভা, পূর্বে মোহাম্মদপুর ইউনিয়ন ও কুমিল্লা জেলার মনোহরগঞ্জ উপজেলার হাসনাবাদ ইউনিয়ন, উত্তরে চাঁদপুর জেলার শাহরাস্তি উপজেলার চিতোষী পূর্ব ইউনিয়ন এবং পশ্চিমে লক্ষ্মীপুর জেলার রামগঞ্জ উপজেলার ভাটরা ইউনিয়ন ও ভোলাকোট ইউনিয়ন অবস্থিত।
বদলকোট ইউনিয়ন চাটখিল উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম চাটখিল থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ।
মোহাম্মদপুর ইউনিয়ন, চাটখিল
মোহাম্মদপুর বাংলাদেশের নোয়াখালী জেলার অন্তর্গত চাটখিল উপজেলার একটি ইউনিয়ন।
চাটখিল উপজেলার সর্ব-পূর্বে মোহাম্মদপুর ইউনিয়নের অবস্থান। এ ইউনিয়নের পশ্চিমে বদলকোট ইউনিয়ন, দক্ষিণ-পশ্চিমে চাটখিল পৌরসভা ও পাঁচগাঁও ইউনিয়ন, দক্ষিণ-পূর্বে সোনাইমুড়ি উপজেলার জয়াগ ইউনিয়ন, পূর্বে কুমিল্লা জেলার মনোহরগঞ্জ উপজেলার সরসপুর ইউনিয়ন, উত্তর-পূর্বে কুমিল্লা জেলার মনোহরগঞ্জ উপজেলার বাইশগাঁও ইউনিয়ন এবং উত্তরে কুমিল্লা জেলার মনোহরগঞ্জ উপজেলার হাসনাবাদ ইউনিয়ন অবস্থিত।
মোহাম্মদপুর ইউনিয়ন চাটখিল উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম চাটখিল থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ।
মোহাম্মদপুর ইউনিয়ন
মোহাম্মদপুর ইউনিয়ন নামে বাংলাদেশে মোট ৬টি ইউনিয়ন রয়েছে।
মোহাম্মদপুর ইউনিয়ন নামে বুঝানো যেতে পারে:
পাঁচগাঁও ইউনিয়ন, চাটখিল
পাঁচগাঁও বাংলাদেশের নোয়াখালী জেলার অন্তর্গত চাটখিল উপজেলার একটি ইউনিয়ন।
চাটখিল উপজেলার পূর্বাংশে পাঁচগাঁও ইউনিয়নের অবস্থান। এ ইউনিয়নের দক্ষিণে নোয়াখলা ইউনিয়ন, পশ্চিমে চাটখিল পৌরসভা, উত্তরে মোহাম্মদপুর ইউনিয়ন এবং পূর্বে মোহাম্মদপুর ইউনিয়ন ও সোনাইমুড়ি উপজেলার জয়াগ ইউনিয়ন অবস্থিত।
পাঁচগাঁও ইউনিয়ন চাটখিল উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম চাটখিল থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ।
পাঁচগাঁও ইউনিয়ন
পাঁচগাঁও ইউনিয়ন নামে বাংলাদেশের নোয়াখালী, মুন্সিগঞ্জ ও মৌলভীবাজার জেলায় আলাদা তিনটি ইউনিয়ন রয়েছে।
পাঁচগাঁও ইউনিয়ন দ্বারা বুঝানো যেতে পারে:
হাটপুকুরিয়া ঘাটলাবাগ ইউনিয়ন
হাটপুকুরিয়া ঘাটলাবাগ বাংলাদেশের নোয়াখালী জেলার অন্তর্গত চাটখিল উপজেলার একটি ইউনিয়ন।
চাটখিল উপজেলার মধ্যাংশে হাটপুকুরিয়া ঘাটলাবাগ ইউনিয়নের অবস্থান। এ ইউনিয়নের দক্ষিণে রামনারায়ণপুর ইউনিয়ন ও নোয়াখলা ইউনিয়ন, পূর্বে নোয়াখলা ইউনিয়ন ও চাটখিল পৌরসভা, উত্তরে চাটখিল পৌরসভা ও পরকোট ইউনিয়ন এবং পশ্চিমে পরকোট ইউনিয়ন ও সাহাপুর ইউনিয়ন অবস্থিত।
হাটপুকুরিয়া ঘাটলাবাগ ইউনিয়ন চাটখিল উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম চাটখিল থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ।
নোয়াখলা ইউনিয়ন
নোয়াখলা বাংলাদেশের নোয়াখালী জেলার অন্তর্গত চাটখিল উপজেলার একটি ইউনিয়ন।
চাটখিল উপজেলার দক্ষিণাংশে নোয়াখলা ইউনিয়নের অবস্থান। এ ইউনিয়নের দক্ষিণে খিলপাড়া ইউনিয়ন, দক্ষিণ-পশ্চিমে রামনারায়ণপুর ইউনিয়ন, উত্তর-পশ্চিমে হাটপুকুরিয়া ঘাটলাবাগ ইউনিয়ন, উত্তরে চাটখিল পৌরসভা ও পাঁচগাঁও ইউনিয়ন এবং পূর্বে সোনাইমুড়ি উপজেলার দেওটি ইউনিয়ন অবস্থিত।
নোয়াখলা ইউনিয়ন চাটখিল উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম চাটখিল থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ।
খিলপাড়া ইউনিয়ন
খিলপাড়া বাংলাদেশের নোয়াখালী জেলার অন্তর্গত চাটখিল উপজেলার একটি ইউনিয়ন।
চাটখিল উপজেলার সর্ব-দক্ষিণে খিলপাড়া ইউনিয়নের অবস্থান। এ ইউনিয়নের পশ্চিমে রামনারায়ণপুর ইউনিয়ন, উত্তরে নোয়াখলা ইউনিয়ন, পূর্বে সোনাইমুড়ি উপজেলার দেওটি ইউনিয়ন ও আমিশাপাড়া ইউনিয়ন, দক্ষিণ-পূর্বে বেগমগঞ্জ উপজেলার আমানউল্যাপুর ইউনিয়ন এবং দক্ষিণে লক্ষ্মীপুর জেলার লক্ষ্মীপুর সদর উপজেলার চন্দ্রগঞ্জ ইউনিয়ন ও উত্তর জয়পুর ইউনিয়ন অবস্থিত।
খিলপাড়া ইউনিয়ন চাটখিল উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম চাটখিল থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ।
গজনি জেলা
গজনি জেলা আফগানিস্তান উত্তর-পূর্ব অঞ্চলে অবস্থিত গজনি প্রদেশের একটি জেলা। জেলাটির রাজধানী শহরের নাম হচ্ছে গজনি, এছাড়াও এটি গজনি প্রদেশের রাজধানীও হিসেবেও পরিচালিত হয়ে থাকে।
আফগানিস্তানের অন্যান্য অঞ্চলের মতই, জেলাটির সঠিক জনসংখ্যার পরিংসংখ্যান সঠিক নয়। আফগানিস্তানের ইউএনএইচসিআর এবং কেন্দ্রীয় পরিসংখ্যান অফিস (সিএসও) সহ আফগানিস্তানের গ্রামীণ পুনর্বাসন ও উন্নয়ন মন্ত্রনালয় (এমআরআরডি) কর্তৃক পরিসংখ্যান অনুযায়ী জেলাটির আনুমানিক জনসংখ্যা ছিল প্রায় ১৫৪,৬১৮ জন। এআইএমএস এবং ইউএনএইচসিআর এর পরিসংখ্যান অনুসারে, তাজিক সম্প্রদায়ের জনসংখ্যার প্রায় ৫০%, হাজারা এবং পশতুন সম্প্রদায়ের বাকী ৫০% লোকজনের বসবাস।
গিরো জেলা
দি গিরো জেলা আফগানিস্তানে দক্ষিণ-পূর্ব গজনি প্রদেশের মধ্যে এবং গজনির থেকে ৫০ কিমি দক্ষিণ-পূর্বে অবস্থিত একটি জেলা। জেলাটি বিক্ষিপ্তভাবে ছোট ছোট পর্বতশৃঙ্গমালার সাাথে একটি প্রশস্ত সমভূমি রয়েছে। ২০০২ সালের আদমশুমারীর তথ্য অনুযায়ী এখানকার জনসংখ্যা প্রায় ৪০,০০০ এরও অধিক অধিবাসীদের বসবাস, যার মধ্যে প্রায় শতভাগ পশতুন সম্প্রদায়ের লোকজন রয়েছে। জেলাটির কেন্দ্রীয় শহরের নাম হচ্ছে পানা।
এই অঞ্চলের অন্যান্য জেলাগুলির ক্রমবর্ধমান খরার কারনে ব্যাপকভাবে প্রভাবিত হয়ে অর্থনৈতিকভাবে ক্ষতিগ্রস্থ হয়। সাম্প্রতিক বছরগুলিতে ফলনে হার হ্রাস পেয়েছে এবং কৃষিই আয়ের প্রধান উৎস হিসেবে বিবেচিত হয়েছে। রাস্তাগুলির অবস্থা খুবই খারাপ। এছাড়াও স্বাস্থ্য ও শিক্ষা খাতে অনেক উন্নতি সাধিত করা প্রয়োজন।
চাটখিল ইউনিয়ন
চাটখিল বাংলাদেশের নোয়াখালী জেলার অন্তর্গত চাটখিল উপজেলার একটি সাবেক ইউনিয়ন।
চাটখিল ইউনিয়ন ছিল চাটখিল উপজেলার ৭নং ইউনিয়ন পরিষদ। এ ইউনিয়নের মূল অংশ চাটখিল পৌরসভার অন্তর্ভুক্ত হওয়ায় বর্তমানে ইউনিয়নের বাকি অংশের দুইটি প্রধান গ্রামের নামানুসারে ইউনিয়নের নাম পাল্টে ৭নং হাটপুকুরিয়া ঘাটলাবাগ ইউনিয়ন পরিষদ রাখা হয়।
জঘরি জেলা
জঘরি () আফগানিস্তানের গজনি প্রদেশের অন্যতম প্রধান জেলার একটি।এটি হাজারাযাত অঞ্চলের দক্ষিণে পার্বত্য অঞ্চলে অবস্থিত। এটির আয়তন ১,৮৫৫ কিমি জায়গা দখল করে আছে। এটির উপরের দিকে আর্গান্দাব উপত্যকা অবস্থিত। ২০১৫ সালের জনসংখ্যার আনুমানিক হিসাব অনুযায়ী, জেলাটির জনসংখ্যা ৫৬০,০০০ এর বেশি হতে পারে বলে অনুমান করা হয়েছিল। জেলার রাজধানী শহরের নাম হচ্ছে সাং-ই-মাশা। এছাড়াও এখানে একটি সুন্দর বাজারও রয়েছে। জেলাটি মূলত আয়ের উৎস এবং খাদ্যের প্রধান উৎস হিসাবে কৃষির উপর ব্যাপকভাবে নির্ভর করা হয়। প্রধান বাজারের এলাকা বলতে হটকোল এবং আঙ্গুরি রয়েছে।
জঘাতু জেলা
জঘাতু জেলা (), (অন্যথায় ওয়াইজ শহীদ জেলা এবং বাহরামি শহীদ নামেও ডাকা হয়) আফগানিস্তানের গজনি প্রদেশের বৃহত্তম এবং সর্বাধিক জনবহুল একটি জেলা, যেটি গজনি শহরের পশ্চিম অঞ্চলে অবস্থিত।। ২০০২ সালের আদমশুমারী আনুমানিক হিসাব অনুযায়ী, জেলাটির জনসংখ্যা ছিল প্রায় ১৩২,২৬৫ জন এর মত। যার মধ্যে ৭৩% হাজারা সম্প্রদায়ের এবং ২৭% পশতুন সম্প্রদায়ের অন্তর্ভুক্ত।
কৃষি গঠিত হয়েছে:
খগয়ানি জেলা
খুগয়ানি (, ), এছাড়াও পরিচিত ওয়ালী মুহম্মদ শহীদ, আফগানিস্তানের গজনি প্রদেশের একটি জেলা। এটি পূর্বে জঘাতু জেলার একটি অংশ ছিল। তালিবান শাসনামলে এটি এলাকা বিস্তৃত করা হয়েছিল এবং পরবর্তীতে জেলাটি তার মূল সীমান্তে ফিরিয়ে আনা হয়েছিল। ভৌগলিক অবস্থান অনুযায়ী জেলাটির পূর্বে গজনি সিটি জেলা, দক্ষিণে ওয়াঘেজ জেলা, পশ্চিমে জঘাতু জেলা, উত্তরে রাশিদান জেলা এবং উত্তর-পূর্বে খাজা উমারী জেলা সীমানা ঘিরে রেখেছে। ২০০২ সালের আদমশুমারীর আনুমানিক হিসাব অনুযায়ী, জেলাটির জনসংখ্যা ছিল প্রায় ২৮,৮৪২ জন এর মত। জেলাটির কেন্দ্রীয় এলাকার নাম হচ্ছে খগয়ানি।
জেলাটির আয়ের প্রধান উৎস হলো কৃষি, কিন্তু ক্ষরার কারনে মারাত্মকভাবে ক্ষতিগ্রস্থ হয়। স্বাস্থ্য ও শিক্ষা প্রধান ২টি খাতে বিশেষ উন্নতি প্রয়োজন। রাস্তাগুলি সংকীর্ণ কিন্তু অন্যান্য অঞ্চলের তুলনায় অপেক্ষাকৃত ভাল বলা যায়।
খাজা উমারী জেলা
খাজা উমারী আফগানিস্তানের গজনি প্রদেশের একটি জেলা। এটি ২০০৫ সালে বৃহত্তর বাহরামী শহীদ জেলার অংশ হিসেবে গঠণ করা হয়েছিল। ২০০৫ সালের আদমশুমারীর আনুমানিক হিসাব অনুযায়ী, জেলাটির জনসংখ্যা ১৬,১০০ জন এর মত, যার মধ্যে ২০% পশতুন, ৩৫% তাজিক এবং ৪৫% হাজরা সম্প্রদায়ের লোকজনের বসবাস। খাজা উমারী গ্রাম হচ্ছে জেলাটির কেন্দ্রীয় অঞ্চল।
দেশের অন্যান্য অঞ্চলের তুলনায় এখানে খরা কম এবং আবাদযোগ্য জমি ৮০% ব্যবহার করা হয়। আয়ের প্রধান উৎস কৃষি, কিন্তু গজনিতে অনেক কাজ রয়েছে এবং অন্যান্য জেলার তুলনায় বেকারত্বের হার অনেক কম।
মালিস্তান জেলা
মালিস্তান () আফগানিস্তানের গজনি প্রদেশের পশ্চিমে একটি জেলা।২০০৯ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৩৫০,০০০ জন এর মত, যার মধ্যে প্রায় ১০০% ই হাজারা সম্প্রদায়ের। জেলাটির রাজধানী শহরের নাম হচ্ছে মীর আদিনা।
২০০৩ সালে আফগানিস্তানের জাতিসংঘ খাদ্য কর্মসূচি থেকে প্রাপ্ত তথ্য অনুযায়ী এবং ২০০৭ সালের গ্রামীণ পুনর্বাসন ও উন্নয়ন মন্ত্রণালয় তথ্য অনুযায়ী এখানকার প্রধান খাদ্য শস্যগুলি হল গম, ভুট্টা, ভুট্টা, মটরশুটি, আঙ্গুর, বাদাম, আলু, পেঁয়াজ। ২০০৮ সালে মালিস্তানে ১৮২ টি কমিউনিটি ডেভেলপমেন্ট কমিটি সক্রিয় ছিল।
নোবেল পুরস্কার বিজয়ী কৃষ্ণাঙ্গদের তালিকা
১৯০১ খ্রিস্টাব্দে নোবেল পুরস্কার প্রবর্তিত হয়। ঐ বৎসর থেকে সারা পৃথিবীর বিভিন্ন ব্যক্তি ও প্রতিষ্ঠানকে সফল এবং অনন্য সাধারণ গবেষণা ও উদ্ভাবন এবং মানবকল্যাণমূলক তুলনারহিত কর্মকাণ্ডের জন্য এই পুরস্কার প্রদান করা হচ্ছে। মোট ছয়টি বিষয়ে পুরস্কার প্রদান করা হয়। বিষয়গুলো হল: পদার্থবিজ্ঞান, রসায়ন, চিকিৎসা শাস্ত্র, অর্থনীতি, সাহিত্য এবং শান্তি। নোবেল পুরস্কারকে এ সকল ক্ষেত্রে বিশ্বের সবচেয়ে সম্মানজনক পদক হিসেবে বিবেচনা করা হয়।
এসব কৃষ্ণাঙ্গ নোবেল বিজয়ীরা নোবেল পুরষ্কারের ৬টি ক্ষেত্রের ৩টিতে নোবেল পুরষ্কার অর্জন করেছে। সেগুলো হল: শান্তি, অর্থনীতি ও সাহিত্যে। প্রথম কৃষ্ণাঙ্গ নোবেল বিজয়ী হচ্ছেন আমেরিকার রালফ বাঞ্চি, তিনি ১৯৫০ সালে নোবেল শান্তি পুরষ্কার লাভ করেন। অতি সাম্প্রতিক সময় ২০১৮-এ নোবেল শান্তি পুরষ্কার লাভ করেন ডেনিস মুকওয়েজি
দুইজন কৃষ্ণাঙ্গ নোবেল বিজয়ী – বারাক ওবামা এবং এলেন জনসন সারলিফ – তাঁরা তাদের দেশের রাষ্ট্রপতি ছিলেন যখন তারা পুরস্কার পেয়েছিলেন। ২০১৮-এর হিসেবে, ১৫জন কৃষ্ণাঙ্গ ব্যক্তি নোবেল পুরষ্কার লাভ করেছেন।
ফার্স্ট ম্যান
ফার্স্ট ম্যান ২০১৮ সালের একটি বায়োগ্রাফিক্যাল ড্রামা চলচ্চিত্র, যার পরিচালক ডেমিয়েন চ্যাজেল্লি এবং রচয়িতা জশ সিঙ্গার। জেমস আর. হ্যানসেন রচিত "ফার্স্ট ম্যান: দ্য লাইফ অব নিল এ. আর্মস্ট্রং" বইয়ের উপর ভিত্তি করে চলচ্চিত্রটি নির্মিত হয়েছে। চলচ্চিত্রটিতে অভিনয় করেন রায়ান গোসলিং, ক্লেইর ফয়, জেসন ক্লার্ক, কাইল চ্যান্ডলার, কোরি স্টোল, সিয়ারেন হিন্ডস, ক্রিস্টোফার অ্যাবোট, প্যাট্রিক ফুগিট এবং লুকাস হ্যাস।
"ফার্স্ট ম্যান" ২৯ আগস্ট ২০১৮ সালে ভেনিস চলচ্চিত্র উত্‍সবে প্রথমবার প্রদর্শিত হয় এবং ১২ অক্টোবর ২০১৮ সালে যুক্তরাষ্ট্রে ইউনিভার্সাল পিকচার্স-এর মাধ্যমে মুক্তির তারিখ নির্ধারন করা হয়।
মুকুর জেলা
মুকুর (এছাড়াও বানান করা হয়ে থাকে মোকুর) আফগানিস্তানের গজনি প্রদেশের দক্ষিণ-পশ্চিম অঞ্চলে অবস্থিত একটি জেলা। ২০০২ সালের আদমশুমারীর আনুমানিক হিসাব অনুযায়ী, জেলাটির জনসংখ্যা ছিল প্রায় ৭০,৯০০ জন এর মত, যেখানে এখানকার জনসংখ্যার বেশিরভাগ পশতুনই আলী খেল সম্প্রদায়ের যেখানে ১% হাজারা এবং তাজিক। যার মধ্যে ১৯,৮৩৮ জন শিশু ১২ বছরের কম বয়স।
জেলাটি প্রধান ৪টি এলাকায় বিভক্ত করা হয়েছে:
নাওয়া জেলা
নাওয়া আফগানিস্তানের গজনি প্রদেশের দক্ষিণ অঞ্চলে অবস্থিত একটি বৃহত্তম জেলা। এটি পাহাড়ী এলাকা গজনি থেকে ১০০ কিলোমিটার দক্ষিণে অবস্থিত। লবণাক্ত হ্রদ আবু-ই-ইস্তাদা জেলাটির উত্তর অঞ্চলে অবস্থিত। ২০০২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ২৯,০৫৪ জন এর মত, যার মধ্যে প্রায় ১০০% পশতুন সম্প্রদায়ের। এছাড়াও জনসংখ্যার মধ্যে প্রায় ৪৫% হচ্ছে ১২ বছরের কম বয়সী। জেলাটির কেন্দ্রীয় অঞ্চলের নাম হচ্ছে নওয়া নামক গ্রাম। ওয়াশিংটন পোস্টের প্রতিবেদনে জেলাটিতে সামরিক অভিযানসমূহ উল্লেখ করা হয়েছিল এবং ২০০৯ সালের অক্টোবর নিউ ইয়র্ক টাইমস।
২০১৭ সালের ১৭ জুলাই তারিখে পর্যন্ত তালিবান কর্তৃক জেলাটি নিয়ন্ত্রিত হয়েছিল।
নাউর জেলা
নাউর আফগানিস্তানের গজনি প্রদেশের একটি বৃহত্তম জেলা। জেলাটিতে জনসংখ্যা সম্পূর্ণরূপে শতভাগ হাজারা সম্প্রদায়ের লোকজনের বসবাস করে থাকে, ২০০২ সালের আদমশুমাীর অনুযায়ী, অনুমান করা হয়ে থাকে যে, ৯১,৭৭৮ জনসংখ্যা জন (যেখানে জনসংখ্যার অর্ধেকেই ১২ বছরের কম বয়সী)। জিখাই নদীর উৎপত্তিস্থল এখান থেকেই হয়েছে।
প্রধান ফসলের মধ্যে রয়েছে গম এবং বার্লি অন্তর্ভুক্ত। পশু চাষের জন্য মূলত ভেড়া, ছাগল, গরু, হাঁস এবং ঘোড়া পালন করা হয়ে থাকে।
কারবাগ জেলা
কারবাগ (কারাহ বাগ) জেলা পূর্ব আফগানিস্তানের গজনি প্রদেশের দক্ষিণ-পশ্চিম অঞ্চল থেকে ৫৬ কিলোমিটার দুরে অবস্থিত একটি জেলা। Tজেলাটির আয়তন ১,৮০০ কিমি এ সবচেয়ে বেশি জনসংখ্যা ১০৯,০০ জন লোকজনের বসবাস। কিছু কিছু পরিসংখ্যানে বলা হয়ে থাকে যে, এখানকার জনসংখ্যা ২১৮,০০০ এর অধিক। জেলাটিতে জাতিগত হাজারা এবং পশতুন সম্প্রদায়ের লোকজনের বসবাস।
রশিদন জেলা
রশিদন জেলা আফগানিস্তানের একটি নতুন জেলা। এটি বৃহত্তর জঘাতু জেলার অংশ হিসেবে গঠণ করা হয়েছিল।
জেলাটিতে প্রায় ১২,২৭৯ জন মানুষ গ্রামে বসবাস করে থাকে, এদের মধ্যে ৯৬% পশতুন সম্প্রদায়ের এবং ৪% হাজারা সম্প্রদায়ের বসবাস।
ক্রমবর্ধমান খরা জেলাটির প্রধান সমস্যা হিসেবে বিবেচিত। ২০০২ সালে, মাত্র ৬% আবাদযোগ্য জমি চাষ করা হয়। পানির তীব্র সংকটের জন্য মানুষ তাদের নিজ গ্রাম ছেড়ে অন্যত্র চলে যাচ্ছে।
আগাভা আমেরিকানা
আগাভা আমেরিকানা যা সাধারণভাবে শতাব্দি গাছ নামে পরিচিত।এটি একটি পুস্পল উদ্ভিদ যার আদি বাসস্থান মেক্সিকো ও উত্তর আমেরিকা। এখন এটি শৌখিন গাছ হিসাবে বহুল চাষ করা হয়। বিভিন্ন দেশে এখন এই গাছ স্থায়ি বাসিন্দা হয়ে গেছে।যেমন আফ্রিকা, ভারত, চিন, থাইল্যান্ড এবং অস্ত্রেলিয়া।
যদিও এর নাম শতাব্দি গাছ , কিন্তু এটি ১০ থেকে ৩০ বছর বাচে। এরা জীবনের শেষে ফুল ধারন করে। হলুদ রংএর ঝিরিঝিরি ফুল হয় একটি লম্বা শক্ত কান্ডে  যা প্রায় ২৫-৩০ ফুট পরযন্ত লম্বা হত পারে।
সাবেরা সোবহান সরকারি বালিকা উচ্চ বিদ্যালয়
সাবেরা সোবহান সরকারি বালিকা উচ্চ বিদ্যালয় ব্রাহ্মণবাড়িয়া শহরের অন্যতম একটি শিক্ষা প্রতিষ্ঠান।
বিদ্যালয়টি ইউ আকারে ত্রিতল ভবন বিশিষ্ট। বিদ্যালয়ের অভ্যন্তরে একটি খেলার মাঠ রয়েছে। মাঠের উত্তর পূর্ব কোণে বাগানের পাশে একটি শহীদমিনার রয়েছে।
১৯৬৪ খ্রি. তৎকালিন মহকুমা প্রশাসক জনাব আব্দুস সোবহান মহোদয়ের সার্বিক সহযোগিতায় ও তৎকালিন পৌরসভা চেয়ারম্যান জনাব আজিজুর রহমান মোল্লা, মুন্সি আবদূল কাদির সহ শহরের অন্যান্য গণ্যমান্য ব্যক্তিবর্গের একান্ত প্রচেষ্টায় ব্রাহ্মণবাড়িয়াস্হ কান্দিপাড়া জামে মসজিদ সংলগ্ন মাঠে বিদ্যালয়টি সর্বপ্রথম প্রাতিষ্ঠানিক রুপ নেয় এবং তখনকার গভর্নিং বডির চেয়ারম্যান ছিলেন জনাব আজিজুর রহমান মোল্লা।
বিদ্যালয়টির নাম মহকুমা প্রশাসক মহোদয়ের সহধর্মিনীর নামে সাবেরা সোবহান বালিকা উচ্চ বিদ্যালয় নামকরণ করা হয়।
তখন প্রাক্তন জমিদার চন্নু মিয়া সাহেবের ছেলে (কাজীপাড়া) জনাব এনায়েত উল্লাহ সাহেব প্রথম প্রধান শিক্ষক হিসেবে নিয়োগপ্রাপ্ত হন। পরবর্তীতে জনাব আজিজুর রহমান মোল্লা ও বাবু উমেষ বণিক এর প্রচেষ্টায় বর্তমান স্থানে (উত্তর মৌড়াইল) বিদ্যালয়টিকে স্থানান্তর করা হয়।
১৯৬৪ সনে (১ম- ৬ষ্ঠ)শ্রেণি চালু করা হয়। পরবর্তীতে ১০ম শ্রেণি পর্যন্ত চালু করা হয় ও (৬স্ঠ- ১০ম শ্রেণি পর্যন্ত জাতীয় করণ হয় এবং সর্বমোট শাখা ছিল ১২টি । পরে ২০১০ খ্রি. বর্তমান সরকার বিদ্যালয়টিতে ডাবল শিফট চালু করে। বর্তমানে দিবা ১২টি শাখা ও প্রভাতি শিফটে ১০টি শাখা চালু আছে।
বিদ্যালয়টি জাতীয় পর্যায়েবিভিন্ন সাংসকৃতিক ও ক্রীড়া কর্মকাণ্ডে অংশগ্রহণ করে সুনামের সাথে ধারাবাহিকভাবে বিভিন্ন পদক অর্জন করে আসছে।
বিদ্যালয়টি ব্রাহ্মণবাড়িয়া শহরের প্রাণকেন্দ্র উওর মৌড়াইল, বণিক পাড়া, গোকর্ণ রোডের পাশে অবস্থিত।
ওয়াঘাজ জেলা
ওয়াঘাজ আফগানিস্তানে গজনি প্রদেশ একটি জেলা। এটি ২০০৫ সালে মুকুর জেলা অংশ হিসেবে গঠণ করা হয়েছিল, এবং এখানকার আনুমানিক জনসংখ্যা প্রায় ২৭,৯০০ জন এর মত। জেলাটির কেন্দ্রীয় শহরের নাম হচ্ছে ওয়াঘাজ, যেটি অবস্থান করছে।
২০০৩ সালে রানা খিল বয়েজ এবং গার্লস স্কুল পুনঃনির্মাণ করা হয়। স্কুলের ভবনের পুনর্বাসনের জন্য স্কুল অব হোপ কর্তৃ তহবিল সরবরাহ করা হয়েছিল।
২০০৯ সালের আদমশুমারির আনুমানিক হিসাব অনুযায়ী জেলাটির জনসংখ্যা ছিল প্রায় ২৭,৯০০ জন এর মত। এর মধ্যে ৯০% তাজিক এবং ১০% অন্যান্য সম্প্রদায়ের।
ঘূর্ণিঝড় তিতলি
ঘূর্ণিঝড় তিতলি হল ২০১৮ খ্রিস্টাব্দে উত্তর ভারত মহাসাগরে জন্ম নেয়া প্রথম ঘূর্ণিঝড়। ঘূর্ণিঝড়টি জন্ম নেয় ৬-৯ অক্টোবর ভারতের কলকাতা থেকে ৮০০ কিলোমিটার ( মাইল) দক্ষিণে। ঘুর্ণিঝড়টি আঘাত হানে ১১ অক্টোবর ভারতের ওড়িশা ও অন্ধ্রপ্রদেশ রাজ্যে।
তিতলি শব্দের অর্থ প্রজাপতি। দক্ষিণ পূর্ব এশিয়ার ঘূর্ণিঝড় সমূহের নাম দিয়ে থাকে এই অঞ্চলের বিভিন্ন দেশ। ক্রান্তীয় সাইক্লোন তিতলির নাম দিয়েছে পাকিস্তান। তিতলির আগে গঠিত হওয়া সাইক্লোনধর্মী ঝড়টির নাম দেয়া হয়েছিলো লুবান যা ওমানের দেয়া। এই অঞ্চলের পরবর্তী ঘূূর্ণিঝড়ের নাম হবে গাজা যা থাইল্যান্ডের দেয়া।
ভারতের আবহাওয়া অধিদফতর জানায় বৃহস্পতিবার সকালে ঊড়িষ্যার গোপালপুরের কাছে আঘাত হানে ঘূর্ণিঝড় তিতলি। অন্ধ্র প্রদেশের শ্রীকাকুলাম জেলায় আঘাত হানার সময় ‘তিতলি’র গতিবেগ ছিল ঘণ্টায় ১৪০ থেকে ১৬০ কিলোমিটার পর্যন্ত। অন্ধ্রে প্রলয়কাণ্ড চালিয়ে উত্তরের দিকে এসে উড়িষ্যার গানজাম জেলায় আছড়ে পড়ার সময় এর তীব্রতা কিছুটা কমে যায়। সেসময় এর গতিবেগ ছিল ঘণ্টায় ১০২ কিলোমিটার পর্যন্ত।
ঘূর্ণিঝড় তিতলির কারণে উপকূলীয় জেলা বরিশাল, পটুয়াখালী, বরগুনা, ঝালকাঠী, পিরোজপুর, বাগেরহাট, সাতক্ষীরা, খুলনা, কক্সবাজার, চট্টগ্রাম, নোয়াখালী, লক্ষ্মীপুর, ফেনী, ভোলা, চাঁদপুর, মাদারীপুর, গোপালগঞ্জ, ফরিদপুর, শরীয়তপুরের সরকারি কর্মকর্তা-কর্মচারীদের সাপ্তাহিক ছুটি বাতিল করা হয়।
জনা খান জেলা
জনা খান জেলা আফগানিস্তানের গজনি প্রদেশের একটি পাহাড়ী জেলা। এখানে প্রায় ১২,০০০ এর মত লোকের বসবাস (যেখানে প্রায় ১০০% পশতুন সম্প্রদায়ের)। জেলাটির কেন্দ্রীয় শহরের নাম হচ্ছে দাদো।
আফগানিস্তানের অন্যান্য জেলার মত প্রধান সমস্যা হচ্ছে অব্যাহত খরা। এটা মারাত্মকভাবে কৃষি, আয়ের মূল উৎসকে প্রভাবিত করে। স্বাস্থ্য খাত ও শিক্ষা খাতের বিশেষ উন্নতি প্রয়োজন।
২০০২ সালে ভূমি অব্যবস্থার কারনে মাত্র ২০% আবাদযোগ্য জমি চাষাবাদ করা হয়। তারপরেও নিম্নোক্ত ফসলসমূহ চাষাবাদ এবং পশু পালন করা হয়ঃ
মির্জা আব্বাস মহিলা কলেজ
মির্জা আব্বাস মহিলা ডিগ্রী কলেজ শাহজাহানপুর ঢাকা বাংলাদেশের একটি বেসরকারি কলেজ । এই কলেজটি "মির্জা আব্বাস মহিলা বিশ্ববিদ্যালয় কলেজ" নামে পরিচিত।
গর্ভাবস্থা ডায়াবেটিস
মাতৃত্বকালীন ডায়াবেটিস এমন একটি অসুস্থতা যা গর্ভধারণের সময় কোন মহিলার ডায়াবেটিস ছাড়াই উচ্চ রক্তচাপের সম্ভাবনা তৈরি করে। মাতৃত্বকালীন ডায়াবেটিস সাধারণত কিছু উপসর্গের সৃস্টি করে; তবে, এটি প্রি- এক্লাম্প্সিয়া, বিষণ্নতা, এবং সিজারিয়ান বিভাগের ঝুঁকি বাড়ায়। মাতৃত্বকালীন ডায়াবেটিসের উপযুক্ত চিকিৎসার অভাবে জন্মগ্রহনকারী শিশুরা আয়তনে বড় হয়, তাদের নিম্ন-রক্তচাপের প্রবনতা হয় এবং শিশুদের মধ্যে জন্ডিসের সম্ভাবনা বাড়ে। যদি চিকিৎসা না হ্য় তবে বিকলাঙ্গ শিশুও জন্মাতে পারে। দীর্ঘমেয়াদে এই জাতীয় রোগে ভুগলে শিশুদের ওজন বেড়ে যাওয়ার সম্ভাবনা বাড়ে এবং টাইপ 2 ডায়াবেটিস হওয়ার ঝুঁকিও বেড়ে যায়।
জোয়ী কিং
জোয়ী লেন কিং (জন্ম জুলাই ৩০, ১৯৯৯) হলেন একজন মার্কিন অভিনেত্রী। তিনি ২০১০ সালে মুক্তিপ্রাপ্ত পারিবারিক ঘটনাবহুল এবং উত্তেজনাপূর্ণ কাহিনী সমৃদ্ধ মার্কিন হাস্যরস চলচ্চিত্র "রামোনা এন্ড বিজাস"-এ "রামোনা কুইম্বলি" হিসেবে অভিনয় করেন, যেটি মার্কিন লেখিকা বেভার্লি ক্লেরি-এর ১৯৫৫ সালের প্রকাশিত উপন্যাস "রামোনা এন্ড বিজাস" অবলম্বনে তৈরী করা হয়। এছাড়াও তিনি ২০১৩ সালে মুক্তিপ্রাপ্ত কল্পনাপ্রবণ এবং উত্তেজনাপ্রবণ কাহিনী সমৃদ্ধ জনপ্রিয় মার্কিন চলচ্চিত্র "ওজ দ্য গ্রেট এন্ড পাওয়ারফুল", একই বছর মুক্তিপ্রাপ্ত জনপ্রিয় অতিপ্রাকৃত ঘটনা সমৃদ্ধ মার্কিন চলচ্চিত্র "দ্য কনজুরিও", একই বছর মুক্তি পাওয়া রাজনৈতিক এবং রণ কাহিনী সমৃদ্ধ মার্কিন চলচ্চিত্র "হোয়াইট হাউজ ডাউন", ২০১৮ সালে মুক্তিপ্রাপ্ত রোমান্টিক কাহিনীর মার্কিন চলচ্চিত্র "দ্য কিসিং বুথ", এবং ২০১৭ সালে মুক্তি পাওয়া অতিপ্রাকৃত ঘটনার চলচ্চিত্র "উইশ আপন"-এর মত চলচ্চিত্রে অভিনয় করেছেন।
জোয়ী কিং, জনপ্রিয় মার্কিন অভিনেতা এডাম স্লেন্ডার-এর সাথে "রেন ওভার মি" এবং "কোয়ারেন্টাইন" চলচ্চিত্র সমূহে অভিনয় করেছেন। তিনি ২০০৮ সালে মুক্তিপ্রাপ্ত মার্কিন অ্যানিমিশন ভিত্তিক চলচ্চিত্র "হর্থন হিয়ার্স এ্য হু!"-এ ইয়োলো ফার বল কেটি নামক চরিত্রটির কন্ঠ প্রদান করেন, এছাড়াও ২০০৯ সালে মুক্তিপ্রাপ্ত জনপ্রিয় মার্কিন অ্যানিমিশন ভিত্তিক চলচ্চিত্র ""-এ বিভার নামক চরিত্রটির কন্ঠ পদান করেন। ২০১০ সালে তিনি মার্কিন টেলিভিশন চ্যানেল সিবিএস-এ প্রচারিত অতিপ্রকৃত দৃশ্যকাব্যের ধারাবাহিক "গোস্ট হুইস্পারার"-এ অতিথি ভূমিকায় অভিনয় করেন। এছাড়াও তিনি ডিজনি চ্যানেল-এ প্রচারিত হাস্যরস ধারাবাহিক "দ্য স্যুট লাইফ অব জ্যাক এন্ড কোডি"-এ এমিলি ম্যাসন হিসেবে দুটি পর্বে অভিনয় করেছেন। ছোট পর্দায় তার অন্য উপস্থিতি সমূহ গুলো হল "এন্টোরেইজ", "", এবং "মিডিয়াম"।
এছাড়াও কিংকে, জনপ্রিয় মার্কিন চলচ্চিত্র ""-এ অভিনয় করতে দেখা যায়, সেখানে তিনি একটি মেয়ের চরিত্রে অভিনয় করেন যার নাম ছিল ক্রিস্টেন। এবং ২০১১ সালেও, তিনি আরেক জনপ্রিয় মার্কিন চলচ্চিত্র "ক্রেইজি, স্টুপিড, লাভ."-এ পার্শ চরিত্রে অভিনয় করেন, এর সাথে জনপ্রিয় মার্কিন গায়িকা টেইলর সুইফট-এর "মিন"শিরোনামে গানের ভিডিওতে তাকে দেখা যায়, গানের ভিডিওটিতে তাকে একজন কিশোরী ছাত্রী হিসেবে হাজির হতে দেখা যায় যে তার স্কুলের স্বয়ংপরিবেশন ভোজনালয়ে তার সমকক্ষ বয়সী একজনের দ্বারা প্রত্যাক্ষাত হতে দেখা যায়।
কিং, জনপ্রিয় ইংরেজ চলচ্চিত্র পরিচালক ক্রিস্টোফার নোলান-এর জনপ্রিয় সুপারহিরো ভিত্তিক চলচ্চিত্র ধারাবাহিক ব্যাটম্যান-এর তৃতীয় চলচ্চিত্র ধারাবাহিক, "দ্য ডার্ক নাইট রাইজেস" (২০১২) এর একটি চরিত্রে অভিনয় করেছেন, তিনি সেখানে তরুনী তালিয়া আল গুল হিসেবে অভিনয় করেছেন।
২০১৬ সালে কিং, দৃশ্যকাব্যিক চলচ্চিত্র "পসিবলিটি অব ফায়ারফ্লাইস"-এ অভিনীত জনপ্রিয় মার্কিন অভিনেত্রী কোর্টনি লাভ-এর চরিত্রের কন্যা হিসেবে অভিনয় করেছেন। তিনি ২০১৭ সালে মুক্তিপ্রাপ্ত অধীরতামূলক মার্কিন চলচ্চিত্র "উইশ আপন"-এর মূল ভূমিকায় ক্লারি হিসেবে অভিনয় করেছেন।
কিং, মার্কিন যুক্তরাষ্ট্রের ক্যালিফোর্নিয়া রাজ্যের লস অ্যাঞ্জেলেস শহরে জন্মগ্রহণ করেন। তার দু'জন বড়বোন রয়েছেন, তারা হলেন অভিনেত্রী কেলি এবং হান্টার কিং। কিং নিদৃষ্ট করেন: "তিনি আংশিক ইহুদি এবং আংশিক খ্রীস্টান, তবে, আমি অধিকাংশ ক্ষেত্রেই ইহুদি"
২০১৮ সালের জর্দান বিক্ষোভ
২০১৮ সালের জর্দান বিক্ষোভ ২০১৮ সালের ৩০ মে তারিখে হানি মুলকির সরকার জর্দান পার্লামেন্টে একটি নতুন ট্যাক্স আইন পাশ করলে তার প্রতিবাদে জর্দানের ৩০টি শ্রমিক সংগঠন কর্তৃক সংগঠিত সাধারণ ধর্মঘট সম্পর্কিত বিক্ষোভ। আন্তর্জাতিক মুদ্রা তহবিল সমর্থিত বিলটি ২০১৭ সালে প্রধানমন্ত্রী হিসেবে দায়িত্ব নেয়া মুলকি দেশটির সরকারের ক্রমবর্ধমান ঋণ কমিয়ে আনার জন্য পেশ করা হয়েছিল। নতুন কর বিল নিয়ে হানি সরকারের ব্যাখ্যা ছিল, জনসেবামূলক কাজে তহবিলের যোগান দিতে অর্থের প্রয়োজন। এছাড়া নতুন কর বিলে উচ্চআয়ের মানুষদের কাছ থেকে বেশি অর্থ আদায়ের কথা বলা হয়েছে। ২০১১ সালের আরব বসন্তের সময় এই অঞ্চলে ছড়িয়ে পড়া সহিংসতা থেকে দেশটি কিছুটা বিপদমুক্ত হলে, দেশটির অর্থনীতি ঐ সহিংসতার কারণে এবং দেশটিতে সিরিয়ার বিপুল সংখ্যক উদ্বাস্তু চলে আসার কারণে ব্যাপকভাবে ক্ষতিগ্রস্থ হয়েছে। এছাড়াও জর্দান ইরাকি এবং ফিলিস্তিনি শরণার্থীদের একটি বড় অংশকে জায়গা দিয়েছে, যা দেশটির অর্থনীতির উপর বিশাল এক বোঝা হিসেবে পরিগণিত হয়েছে। জাতিসংঘ শরণার্থীবিষয়ক হাইকমিশনার (ইউএনএইচসিআর) জর্দানকে পৃথিবীর দ্বিতীয় সর্বোচ্চ শরণার্থী আশ্রয়দাতা হিসেবে চিহ্নিত করেছে।
৩১ মে হরতালের পরের দিন, আন্তর্জাতিক বাজারে তেলের দাম বৃদ্ধি পাওয়ার কারণ দেখিয়ে সরকার জ্বালানি ও বিদ্যুতের দাম বাড়িয়ে দেয়। জ্বালানি ও বিদ্যুতের দাম বৃদ্ধি বিক্ষোভে নতুন মাত্রা এনে দেয়, বিক্ষোভকারীরা রাজধানী আম্মানের চতুর্থ মোড়ে, প্রধানমন্ত্রীর কার্যালয়ের কাছে সেই রাতে অবস্থান নেয়। জনগণ ও সরকারের এই মুখোমুখি অবস্থানের মধ্যে সংকট নিরসনে ১ জুন জর্ডানের বাদশাহ আব্দুল্লাহ বিষয়টিতে হস্তক্ষেপ করেন এবং জ্বালানি ও বিদ্যুতের দাম বৃদ্ধির বিলটি স্থগিত করেন; সরকার বিষয়টিতে মৌনসম্মতি প্রদান করেন এবং বিবৃতি দেয় যে সিদ্ধান্তটির কারণে সরকারের কোষাগার থেকে প্রায় ২০ মিলিয়ন ডলার খরচ হতে পারে। হানি মুলকি ৪ জুন বাদশাহ আব্দুল্লাহর কাছে তার পদত্যাগ পত্র জমা না দেয়া পর্যন্ত মোট চারদিন চলেছিল। হানি মুলকির পদত্যাগের পর বাদশাহ আব্দুল্লাহ বিশ্বব্যাংকের সাবেক অর্থনীতিবীদ এবং শিক্ষামন্ত্রী ওমর আল-রাজ্জাজকে নতুন সরকার গঠনের নির্দেশ দেন। নতুন প্রধানমন্ত্রী রাজ্জাজ নতুন ট্যাক্স বিল প্রত্যাহারের তার ইচ্ছা ঘোষণা করার পরেই বিক্ষোভকারীরা তাদের বিক্ষোভের সমাপ্তি ঘোষণা করেন।
শুধুমাত্র মুসলিম ব্রাদারহুড বা বামপন্থীর মত প্রথাগত বিরোধী দলের নেতৃত্বে এই বিক্ষোভটি সংগঠিত হয়নি, মধ্য ও দরিদ্র শ্রেণীর সাধারণ জনগণও বিক্ষোভেটিকে রসদ দিয়েছে। যদিও কিছু বিক্ষোভকারীরা রাতে বিভিন্ন জায়গায় টায়ারে আগুন এবং রাস্তা অবরোধ করেছিল, তবে বিক্ষোভ বেশ শান্তিপূর্ণভাবে ছিল এবং কয়েকজন নিহত হওয়ার বিষয়টিও সংবাদে এসেছে। রমজান মাস থাকায় বিক্ষোভকারীরা মূলত রাতেই তাদের বিক্ষোভ প্রদর্শন করেছিল।
নারীর বিরুদ্ধে সহিংসতা
গার্হস্থ্য হিংসা হল নারীর প্রতি হওয়া এক অমানবিক তথা পাশবিক ব্যবহারের নিদর্শন। যা বহুকাল ধরে আমদের সমাজে চলে আসছে। আমদের পিতৃতান্ত্রিক সমাজের এক ভয়াবহ নিদর্শন হল গার্হস্থ্য হিংসা। এর মুল কারন হল আমাদের সমাজে বিদ্যমান লিঙ্গ বৈষম্য।তাই একে লিঙ্গ ভিত্তিক হিংসা বলা হয়ে থাকে। এটি কেবল মহিলা না এমনকী কন্যা শিশুদের সাথেও হয়ে থাকে।এটি সাধারন ভাবে একটি নিকৃষ্ট অপরাধ হিসাবে পরিগনিত হয়ে থাকে ইউনাইটেড নেশন তার প্রতিবেদন এ জানায়,গার্হস্থ্য হিংসা হল মুলত নারী অ পুরুশের অসম মতার বহিপ্রকাশ। এবং এর দ্বারা নারীকে বাধ্য করা হয় পুরুশের দ্বারা শোষিত হতে।
ট্রিপল এক্স সিন্ড্রোম
ট্রিপল এক্স সিনড্রোম, ট্রাইসোমি এক্স এবং ৪৭, XXX নামেও পরিচিত, এক্ষেত্রে একটি নারীর প্রতিটি কোষে অতিরিক্ত x ক্রোমোজোম উপস্থিতি থাকে। এই রোগে আক্রান্ত মহিলাদের প্রায়শই গড় উচ্চতার থেকে বেশি লম্বা। সাধারণত অন্য কোন শারীরিক পার্থক্য থাকে না এবং প্রজনন স্বাভাবিক হয়। এই রোগের কারণে পেশী টোন কমে যায়, কিডনির সমস্যা দেখা দেয়।
ট্রিপল এক্স একটি কোনো উদ্দেশ্য ছাড়া ঘটনা কারণে ঘটে। ট্রিপল এক্সটি প্রাথমিকভাবে মায়ের প্রজনন কোষের বিভাজন বা প্রাথমিক বিকাশের সময় কোষ বিভাজনের সময় হতে পারে। এটি সাধারণত এক প্রজন্ম থেকে পরবর্তীতে উত্তরাধিকারসূত্রে পাওয়া যায় না। এটি এমন একটি ফর্ম যেখানে শরীরের কোষগুলির মাত্র এক শতাংশ XXX রুপে থাকতে পারে। রোগ নির্ণয় করা হয় ক্রোমোসোমাল বিশ্লেষণ দ্বারা।
এই রোগের চিকিৎসার মধ্যে বক্তৃতা থেরাপি, শারীরিক থেরাপি, এবং পরামর্শ অন্তর্ভুক্ত হতে পারে। এটি প্রতি ১,০০০ নারী জন্মের মধ্যে ১ জনের ক্ষেত্রে ঘটে। এটি অনুমান করা হয় যে ৯০% ক্ষতিগ্রস্তদের নির্ণয় করা হয় না কারণ তাদের কোনও উপসর্গ থাকেনা বা মাত্র কয়েকটি উপসর্গ থাকে। এটি প্রথম ১৯৫৯ সালে চিহ্নিত করা হয়েছিল।
একটি স্থিতিশীল বাড়ির পরিবেশ উপসর্গের কিছু উন্নত করতে পারে।
ট্রিপল এক্স সিনড্রোম প্রায় ১,০০০ টি মেয়েদের মধ্যে ১ জনের মধ্যে দেখা দেয়। ট্রিপল এক্স সিন্ড্রোম প্রতিদিনই গড়ে পাঁচ থেকে দশটি মেয়ে মার্কিন যুক্তরাষ্ট্রে জন্ম নেয়।
৪৭, XXX ক্রিয়োটাইপ সহ একটি মহিলার প্রথম প্রতিবেদনটি প্রকাশিত হয় প্যাট্রিসিয়া এ. জ্যাকব্স, এট আল. দ্বারা ১৯৫৯ সালে স্কটল্যান্ডের এডিনবার্গের ওয়েস্টার্ন জেনারেল হাসপাতালে থেকে। এটি ৩৫ বছর বয়সী, ৫ ফিট ৯ ইঞ্চি (১৭৬ সেমি) লম্বা, ১২৮ পাউন্ড (৫৮.২ কেজি) ওজনের মহিলা, যিনি ১৯ বছর বয়সে অকালীন ডিম্বাশয় ব্যর্থতার শিকার হন; তার মা ছিলেন ৪১ বছর বয়সী এবং তার বাবার বয়স ছিল ৪০। জ্যাকবস এট আল. ৪৭, XXX মহিলাটিকে "সুপারফিমেল" বলে ছিলেন, যেটি অবিলম্বে সমালোচনা করা হয়েছিল, গ্রহণযোগ্যতা অর্জন করে নি, এবং ভুল অনুমানের উপর ভিত্তি করে তৈরি হয়েছিল যে স্তন্যপায়ীদের যৌন-সংকোচনের ব্যবস্থা ডোসোসফিলা ফল মাছির মতোই ছিল। অক্সফোর্ড ইংরেজী অভিধানের চিকিৎসা পদে থাকা প্রধান পরামর্শদাতা ব্রিটিশ প্যাথোলজিস্ট এবং জেনেটিকস্ট বার্নার্ড লেনক্স এই শব্দটিকে "XXX সিন্ড্রোম" বলে উল্লেখ করেছেন।
আব্দুস সালাম পিন্টু
আব্দুস সালাম পিন্টু একজন বাংলাদেশী রাজনীতিবিদ। তিনি বাংলাদেশ জাতীয়তাবাদী দল-বিএনপির সদস্য এবং সাবেক উপ শিক্ষামন্ত্রী ছিলেন।
তিনি ২০০১ থেকে ২০০৩ সাল পর্যন্ত শিক্ষা মন্ত্রণালয়ের উপমন্ত্রী হিসেবে দায়িত্ব পালন করেন। এরপর তিনি ২০০৩ থেকে ২০০৬ সাল পর্যন্ত শিল্প মন্ত্রণালয়ের উপমন্ত্রী হিসেবে দায়িত্ব পালন করেন।
২১শে আগস্ট ২০০৪ গ্রেনেড হামলার সঙ্গে সম্পৃক্ততা থাকায়, ঐ মামলায় তাকে গ্রেফতার করা হয়। ২০১৬ সালে, তিনি করেন বিএনপির নির্বাহী কমিটির ভাইস-চেয়ারম্যান, যখন তিনি বার এর পিছনে. তার ভাই মাওলানা তাজউদ্দিন হরকাতুল জিহাদ আল ইসলামী এর ছিলেন একজন নেতা, এবং ২১শে আগস্ট গ্রেনেড হামলার নৈপথ্যে মুখ্য ভূমিকা পালন।
ডাব্লিউডাব্লিউই সুপার শো-ডাউন
সুপার শো-ডাউন হলো ডাব্লিউডাব্লিউই কর্তৃক আয়োজিত একটি লাইভ ইভেন্ট যা অক্টোবর ৬, ২০১৮ সালে অস্ট্রেলিয়ার মেলবোর্নে অনুষ্ঠিত হয়।
এই ইভেন্টটিতে মেইন ইভেন্ট ছিল লাস্ট টাইম এভার ম্যাচ যেটি ছিল দ্য আন্ডারটেকার আর ট্রিপল এইচ এর মধ্যে। এছাড়াও এই ইভেন্টির মাধ্যমে জন সিনা ৬ মাস পর রিটার্ন করে কেভিন ওয়েন্স এবং এলায়াস কে হারায়।
মুফতি আব্দুল হান্নান
মুফতি আব্দুল হান্নান ছিলেন একজন বাংলাদেশী সন্ত্রাসী ও হরকাতুল-উল-জিহাদ আল-ইসলামী বাংলাদেশ শাখার প্রধান। একাধিক অপরাধের জন্য তিনি মৃত্যুদন্ডে দন্ডিত হন এবং ২০১৭ সালের ১২ই এপ্রিল তাকে ফাঁসিতে ঝুলিয়ে মৃত্যুদন্ড কার্যকর করা হয়।
মুফতি আব্দুল হান্নান এর সোভিয়েত ইউনিয়নের বিরুদ্ধে আফগান যুদ্ধের সংশ্লিষ্টতা আছে বলে মনে করা হয়। তিনি পাকিস্তানের পেশওয়ার থেকে প্রশিক্ষনপ্রাপ্ত হন এবং ছয় মাস উত্তরপ্রদেশ, ভারত সেমিনানে অতিবাহিত করেন. তিনি ছিলেন হরকাতুল-জিহাদ-আল-ইসলামী, বাংলাদেশ শাখার প্রধান। তাকে ১ অক্টোবর ২০০৫ সালে গ্রেফতার করা হয়েছিল।
মুফতি হান্নানকে ২০১৭ সালের ১২ই এপ্রিল বাংলাদেশ সময় রাত ১০ঃ০০টায় ফাঁসিতে ঝুলিয়ে মৃত্যুদণ্ড কার্যকর করা হয় কাশিমপুর জেলখানায়। করে ব্রিটিশ হাইকমিশনার হত্যাচেষ্টা মামলায় তাকে এই মৃত্যুদণ্ড কার্যকর করা।
তাকি তাকি
"তাকি তাকি" হলো ফরাসি সঙ্গীত শিল্পী ডিজে স্নেক, মার্কিন গায়িকা সেলিনা গোমেজ, পুয়ের্তো রিকান গায়ক ওজুনা এবং মার্কিন র‍্যাপার কার্ডি বির একটি গান। এটি ২০১৯ সালের ২৮শে সেপ্টেম্বর তারিখে মুক্তি পেয়েছে।
২০১৮ সালের জুলাই মাসে, কার্ডি বি নিশ্চিত করেন যে তিনি ডিজে স্নেক, ওজুনা এবং একজন তৃতীয় রহস্যময়ী অতিথির সাথে একটি গানে কাজ করবেন। পরবর্তী মাসে, সেলিনা গোমেজ এবং কার্ডি বি লস অ্যাঞ্জেলেসে চিত্রায়িত এই গানের চিত্রসংগীতের অন্তরালের একটি ছবি প্রকাশ করেন। ১৭ই সেপ্টেম্বর তারিখে, ডিজে স্নেক এই গানের মুক্তি তারিখ ঘোষণা করেন।
"তাকি তাকি" হলো একটি লাতিন ও রেগেটন সঙ্গীত। ওজুনা এই গানটি শুরু করেন এবং হুকটি পরিবেশন করেন, পরবর্তীতে কার্ডি বি এবং সেলিনা গোমেজ ইংরেজি এবং স্পেনীয় ভাষায় তাদের অংশ পরিবেশন করেন। এই গানটির দৈর্ঘ্য হচ্ছে ৩ মিনিট ৩২ সেকেন্ড।
এই গানটির চিত্রসংগীতের পরিচালনা করেছেন কলিন টিলে। এটি ২০১৮ সালের ৯ই অক্টোবর প্রকাশ করা হয়। ২০১৮ আমেরিকান সঙ্গীত পুরষ্কার-এ এই গানের একটি ছোট অংশ প্রকাশ করা হয়েছিল। এই গানের চিত্রসংগীতের সেট হচ্ছে রহস্যদঘাটনের পরের বিশ্ব।
মার্কিন যুক্তরাষ্ট্রে, "তাকি তাকি" হট লাতিন গানের তালিকার ১ নম্বরে অভিষেক করে, যেখানে ওজুনা তার নিজের গান "তে বোতে"-কে প্রতিস্থাপন করে। একই সাথে এই গানটি বিলবোর্ড হট ১০০-এর ২৭ নম্বরে অবস্থান করে। এই গানটি কার্ডি বিকে প্রথম র‍্যাপ সঙ্গীতশিল্পী হিসেবে স্পোটিফাই গ্লোবাল ৫০ তালিকার শীর্ষে উঠতে সাহায্য করে।
জোড়ি ব্রেকার্স
জোড়ি ব্রেকার্স (যুগল ভগ্নকারী) হচ্ছে ২০১২ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটিতে মাধবন এবং বিপাশা বসু মুখ্য ভূমিকায় অভিনয় করেন, এছাড়াও ছিলেন অমি বৈদ্য, দীপান্বিতা শর্মা এবং মিলিন্দ সোমন। চলচ্চিত্রটির পরিচালক ছিলেন অশ্বিনী চৌধুরী। চলচ্চিত্রটির নাম প্রথমে "শাদী ফাস্ট ফরোয়ার্ড" রাখার কথা ভাবা হয়েছিলো। ২০১২ সালের ২৪শে ফেব্রুয়ারী চলচ্চিত্রটি প্রেক্ষাগৃহে মুক্তি পেয়েছিলো।
এদিত পিয়াফ
এদিত পিয়াফ (; জন্ম: এদিত জোভান্না গাসোঁ, ১৯ ডিসেম্বর ১৯১৫ - ১০ অক্টোবর ১৯৬৩) ছিলেন একজন ফরাসি সঙ্গীতশিল্পী, গীতিকার, কাবারে গায়িকা ও চলচ্চিত্র অভিনেত্রী। তিনি ফ্রান্সের জাতীয় শান্তোজ ও দেশের অন্যতম খ্যাতিসম্পন্ন আন্তর্জাতিক তারকা ছিলেন।
পিয়াফের সঙ্গীতসমূহ বেশিরভাগ সময় আত্মজীবনীমূলক হত এবং তিনি প্রেম ও বিরহ সম্পর্কিত শাঁসাঁ ও টর্চ ব্যালাডে প্রসিদ্ধ ছিলেন। তার সবচেয়ে বিখ্যাত গানসমূহ হল "লা ভি অঁ রোজ" (১৯৪৬), "নোঁ, জ্য ন্য র‍্যগ্রেত রিয়ঁ" (১৯৬০), "হ্যুমন অ লামুর" (১৯৪৯), "মিলর" (১৯৫৯), "লা ফুল" (১৯৫৭), "লাক্কোরদেনিস্ত" (১৯৪০), এবং "পাদাম, পাদাম..." (১৯৫১)।
১৯৬৩ সালে তার মৃত্যুর পর তার জীবনী অবলম্বনে কয়েকটি বই রচিত হয়েছে এবং চলচ্চিত্র নির্মিত হয়েছে, তন্মধ্যে রয়েছে ২০১৭ সালের একাডেমি পুরস্কার বিজয়ী "লা ভি অঁ রোজ"।
ম্যাথু ফ্লেমিং
ম্যাথু ভ্যালেন্টাইন ফ্লেমিং (; জন্ম: ১২ ডিসেম্বর, ১৯৬৪) চেশায়ারের ম্যাকক্লেসফিল্ড এলাকায় জন্মগ্রহণকারী প্রথিতযশা ও সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯৭ থেকে ১৯৯৮ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ক্রিকেটে কেন্টের প্রতিনিধিত্ব করেছেন। দলে তিনি মূলতঃ অল-রাউন্ডারের দায়িত্ব পালন করতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে দক্ষতা দেখিয়েছেন ম্যাথু ফ্লেমিং।
প্রথম-শ্রেণীর ক্রিকেটে প্রথম দুই বলে ছক্কা হাঁকিয়ে যাত্রা শুরু করেন। ১৯৯৭ থেকে ১৯৯৮ সময়কালে সংক্ষিপ্তকালের জন্য ইংল্যান্ড দলের পক্ষে ১১টি একদিনের আন্তর্জাতিকে অংশ নিয়েছেন ম্যাথু ফ্লেমিং। বেশ কয়েক মৌসুম কেন্ট দলের নেতৃত্বে ছিলেন।
একদিনের খেলায় আক্রমণধর্মী ও মিডিয়াম পেস বোলিংয়ে দক্ষ ও কার্যকরী অল-রাউন্ডারে পরিণত হন তিনি।
অবসর পরবর্তী সময়কালে ২০১৬ থেকে ২০১৭ সাল পর্যন্ত মেরিলেবোন ক্রিকেট ক্লাবের সভাপতির দায়িত্ব পালন করেছেন ম্যাথু ফ্লেমিং।
ম্যাথু ফ্লেমিংয়ের প্রপিতামহ চার্লস লেসলি ১৮৮০-এর দশকে ইংল্যান্ড ও মিডলসেক্সের পক্ষে প্রথম-শ্রেণীর ক্রিকেট খেলেছেন। জেমস বন্ডের রচয়িতা ইয়ান ফ্লেমিং সম্পর্কে তাঁর আত্মীয়।
ম্যানড্রিভা লিনাক্স
ম্যানড্রিভা লিনাক্স () ম্যানড্রিভার একটি লিনাক্স ডিস্ট্রিবিউশন ছিলো। এটি আরপমি ব্যবহার করতো।
প্রতিটি মুক্তির ভিত্তি হালনাগাদের (লিনাক্স কার্নেল, সিস্টেম সফটওয়্যার ইত্যাদি) জন্যে জীবনকাল ছিলো ১৮ মাস, আর ডেস্কটপ হালনাগাদের (উইন্ডো ম্যানেজার, ডেস্কটপ পরিবেশ, ওয়েব ব্রাউজার ইত্যাদি) জন্যে ১২ মাস। সার্ভার পণ্যগুলো তাদের মুক্তি থেকে কমপক্ষে ৫ বছর পর্যন্ত হালনাগাদ পেতো।
ম্যানড্রিভা লিনাক্সের শেষ মুক্তি ছিলো আগিস্ট ২০১১ সালে। অধিকাংশ ডেভেলপারই মাজিয়া প্রকল্পে অংশগ্রহণ করে। পরবর্তীতে, বাদবাকী ডেভেলপাররা কমুনিটি সদস্যদের সাথে এক হয় ওপেনম্যানডতিভা গঠন করেন।
ড্যানিয়েল ম্যাসি (অভিনেতা)
ড্যানিয়েল রেমন্ড ম্যাসি (; ১০ অক্টোবর ১৯৩৩ - ২৫ মার্চ ১৯৯৮) ছিলেন একজন ইংরেজ অভিনেতা। তিনি ব্রিটিশ টিভি ধারাবাহিক "রোডস টু ফ্রিডম"-এ ড্যানিয়েল চরিত্রে অভিনয়ের জন্য সর্বাধিক পরিচিত। এছাড়া তিনি ১৯৬৮ সালের মার্কিন চলচ্চিত্র "স্টার"-এ তার ধর্মপিতা নোয়েল কাওয়ার্ড চরিত্রে অভিনয় করে খ্যাতি অর্জন করেন এবং এই কাজের জন্য সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। তার পিতা রেমন্ড ম্যাসিও অস্কার মনোনীত অভিনেতা।
ইলিয়াস জাভেদ
ইলিয়াস জাভেদ (জন্ম: ১৯৪৪) একজন বাংলাদেশী অভিনয়শিল্পী এবং নৃত্য পরিচালক। নৃত্য পরিচালনা দিয়ে চলচ্চিত্র জগতে অভিষেক ঘটলেও পরবর্তিতে নায়ক হিসেবে প্রধান চরিত্রে অভিনয় করেন শতাধিক চলচ্চিত্রে। তিনি তাঁর অনেক কাজের মধ্যে "দোস্ত দুশমন", "অন্ধ প্রেম", এবং "রাজলক্ষী শ্রীকান্ত" চলচ্চিত্রের জন্য বেশি পরিচিত। তার অভিনয় জীবনের সেরা সাফল্য আসে "নিশান" চলচ্চিত্রের মধ্য দিয়ে।
জাভেদ ১৯৪৪ সালে আফগানিস্তানের পেশোয়ারে জন্মগ্রহণ করেন। পরে তিনি স্বপরিবারে সেখান থেকে পাঞ্জাবে চলে আসেন। তার পিতা রাজা মুহাম্মদ আফজন ধার্মিক ব্যক্তি ছিলেন। তিনি চাইতেন তার পুত্র ব্যবসা বা কোন চাকরিতে যোগদান করুক। কিন্তু জাভেদ নৃত্যে এবং পরবর্তীকালে অভিনয়েও আগ্রহী হয়ে ওঠেন।
১৯৬৩ সালে তিনি পাঞ্জাব থেকে তৎকালীন পূর্ব পাকিস্তানের (বর্তমান বাংলাদেশ) ঢাকায় চলে আসেন এবং ঢাকাই চলচ্চিত্রে নৃত্য পরিচালক হিসেবে তার কর্মজীবন শুরু করেন। ১৯৬৪ সালে উর্দু ভাষার চলচ্চিত্র "নয়ি জিন্দেগি" দিয়ে তার অভিনয় জীবন শুরু হয়।
জ্যাক হেমিংওয়ে
জন হ্যাডলি নিকানর "জ্যাক" হেমিংওয়ে (; ১০ অক্টোবর ১৯২৩ - ১ ডিসেম্বর ২০০০) ছিলেন একজন কানাডীয়-মার্কিন মৎস্য শিকারী, সংরক্ষণবাদী ও লেখক। তিনি নোবেল পুরস্কার বিজয়ী মার্কিন কথাসাহিত্যিক আর্নেস্ট হেমিংওয়ের জ্যেষ্ঠ পুত্র। তিনি ও তার সৎমা ম্যারি ওয়েলশ মিলে ১৯২০-এর দশকে প্যারিসের জীবন নিয়ে রচিত তার পিতার স্মৃতিকথা "আ মুভেবল ফিস্ট" (১৯৬৪)-এর সম্পাদনা করেন, যা আর্নেস্ট হেমিংওয়ের মৃত্যুর তিন বছর পর প্রকাশিত হয়। এছাড়া তিনি দুটি আত্মজীবনী রচনা করেন, সেগুলো হল "মিসঅ্যাডভেঞ্চারস অব আ ফ্লাই ফিশারম্যান: মাই লাইফ উইথ অ্যান্ড উইদাউট পাপা" (১৯৮৬) এবং "আ লাইফ ওয়ার্থ লিভিং: দি অ্যাডভেঞ্চারস অব আ প্যাশনেট স্পোর্টসম্যান" (২০০২)।
জ্যাক হেমিংওয়ে ১৯২৩ সালের ১০ই অক্টোবর কানাডার অন্টারিওর টরন্টো শহরে জন্মগ্রহণ করেন। তিনি মার্কিন লেখক আর্নেস্ট হেমিংওয়ে ও তার প্রথম স্ত্রী হ্যাডলি রিচার্ডসনের একমাত্র সন্তান। প্যাট্রিক ও গ্রেগরি হেমিংওয়ে তার দুই সৎ ভাই। তার নামের অংশগুলো তার নামের নাম এবং বিখ্যাত ম্যাটাডর নিকানর ভিয়ালতা ই সেরেসের নাম থেকে নেওয়া হয়। গারট্রুড স্টেইন ও অ্যালিস বি. টকলাস তার ধর্মমাতা ছিলেন।
যখন তিনি হামাগুড়ি দিতে শিখেন তখন তার টেডি-বিয়ারের মত আচরণের জন্য তাকে তার মাতা "বাম্বি" বলে ডাকতেন। তার শৈশব কাটে প্যারিস ও অস্ট্রীয় আল্পস পর্বতের পাদদেশে এবং এসময়ে তিনি এজরা পাউন্ড, জেমস জয়েস, ক্লার্ক গেবল, গ্যারি কুপার ও ইংরিদ বারিমানদের সাথে সময় কাটানোর সুযোগ পান।
ঠাকুরগাঁও জেলার বিদ্যালয়সমূহের তালিকা
ঠাকুরগাঁও জেলা বাংলাদেশের উত্তর-পশ্চিমাঞ্চলের রংপুর বিভাগের একটি প্রশাসনিক অঞ্চল। এটি দেশের সর্বউত্তরের জেলা শহর। ঠাকুরগাঁও সদর, পীরগঞ্জ, বালিয়াডাঙ্গী, রানীশংকৈল ও হরিপুর - এই পাঁচটি উপজেলার সমন্বয়ে গঠিত ঠাকুরগাঁও জেলায় মোট ৪১৯টি উচ্চ বিদ্যালয় রয়েছে। এটি ঠাকুরগাঁও জেলার উপজেলা ভিত্তিক বিদ্যালয়সমূহের একটি সাধারণ তালিকা।
জয়পুরহাট সরকারি কলেজ
জয়পুরহাট সরকারি কলেজ জয়পুরহাট জেলার সর্বোচ্চ শিক্ষা প্রতিষ্ঠান। জয়পুরহাট রেলওয়ে স্টেশন এর কাছাকাছি অবস্থিত কলেজটি প্রতিষ্ঠিত হয় ১৯৬৩ সালে. এটি জাতীয় বিশ্ববিদ্যালয় এর অন্তর্ভুক্ত একটি কলেজ যার কলেজ কোড ২৮০১. কলেজ ১৯৮০ সালে রাষ্ট্রায়ত্ত করা হয়.মাধ্যমিক ও উচ্চ মাধ্যমিক শিক্ষা বোর্ড, রাজশাহী
জয়পুরহাট সরকারি কলেজ ছাত্র সংসদ দীর্ঘ ১৮ বছর নির্বাচন বন্ধ রাখা হয়েছে। পদাধিকারবলে জয়পুরহাট সরকারি কলেজ অধ্যক্ষ-এর সভাপতি হিসাবে দায়িত্ব পালন করেন। সদস্যরা সরাসরি ভোট দিয়ে সহসভাপতি (ভিপি), সাধারন সম্পাদক (জিএস) এবং অন্যান্য পদ নির্বাচন করেন। কলেজ ছাত্র সংসদ সূত্রে জানা যায়, কলেজ এর প্রথম ভি,পি ও জি,এস নির্বাচিত হয় যথাক্রমে মরহুম দেওয়ান আব্দুল হামিদ এবং ডাক্তার শরিফের বড় ভাই সগির আহমেদ ।
সাগরকান্দি ইউনিয়ন
সাগরকান্দি ইউনিয়ন সুজানগর উপজেলার একটি গুরুত্বপূর্ণ এলাকা। ২০১৩ সালের ২০ শে অক্টোবর সাগরকান্দি ইউনিয়ন আমিনপুর থানার অধীনে চলে যায়। 
সাগরকান্দি ইউনিয়নের ইহার পূর্ব দিকে মাসুমদিয়া ইউনিয়ন, পশ্চিম দিকে সুবিশাল গাজনার বিল, দক্ষিণে নাজিরগঞ্জ ইউনিয়ন,উত্তরে রানীনগর ইউিনয়ন।
শুধু স্থল পথেই যোগাযোগের ব্যবস্থা রয়েছে এই এলাকাতে। এই এলাকাটি আমিনপুর থানা থেকে প্রায় ১৫ কিলোমিটার দূরে। এখানে ছোট বাস, সিএনজি, ভ্যান ও রিকসা চলে। এখান থেকেই প্রতিদিন সকাল ৫ টায় রাজশাহীর উদ্দেশ্যে একটি বাস চলাচল করে। আর খলিলপুর বাজার থেকে প্রতিদিন সকাল ৬ টা ও রাত ৮ টায় বিআরটিসি বাস চলাচল করে।
সাগরকান্দি ইউনিয়নএ মোট ২৪ টি ছোট-বড় রাস্তা আছে। তারমধ্যে ৮ টি রাস্তা পাকা ও ১৬ টি রাস্তা কাচা।
আমিনপুর থানার সবচাইতে বড় হাটটি এই ইউনিয়নে অবস্থিত।কলেজ:
কলেজ একটি।
উচ্চ বিদ্যালয় ৪ টি।
প্রাথমিক বিদ্যালয় সরকারি ১১ টি এবং বেসরকারি ১৩ টি।সাগরকান্দি ইউনিয়নটি প্রত্যন্ত এলাকা হওয়ায় এখানে দারিদ্রতা বিমোচনের জন্য বেশ কয়েকটি এনজিও এর কার্যক্রম রয়েছে।
তার মধ্যে উল্লেখযোগ্য হচ্ছেঃ ব্র‍্যাক, আশা, পাবনা প্রতিশ্রুতি, আসিয়াব, গ্রামীণ ব্যাংক ইত্যাদি।
সাগরকান্দি ইউনিয়নে মুসলিম জনগোষ্ঠীর সংখ্যায় বেশি। এবং আমিনপুর থানার মধ্যে এই ইউনিয়নেই সব চেয়ে বেশি হিন্দু পরিবার রয়েছে।
এই এলাকাতে আঞ্জুমান ই ক্বাদেরিয়ার অধীনে একটা মসজিদ আছে। যেখানে এলাকার বেশির ভাগ মুসলিম প্রতি আরবি মাসের ১১ তারিখে উপস্থিত হয়। প্রতি বছর পবিত্র আশুরা পালন করা হয় এখানে। এছাড়া মুসলিম ধর্মীয় সকল উৎসব এখানে পালন করা হয়ে থাকে।
হিন্দুরা সকল পূজা করে থাকে। তাছাড়া এই এলাকাতে দূর্গা পূজা বেশ যাক-জোমকভাবে পালন করা হয়ে থাকে।
এখানকার প্রধান খাবার হলো ভাত, রুটি, ডাল, শাক-সবজি, মাছ, মুড়ি, চিড়া ইত্যাদি। পান্তা ভাত ও কড়কড়ে ভাতের চাহিদাও এই এলাকাতে বেশ দেখা যায়।
এখানকার হিন্দুরা গুরু, মুরগী, পেয়াজ, রসুন খায় না।
পাবনা জেলার মধ্যে খেজুরে গুড় উৎপাদনে এই এলাকাটা অন্যতম।
চারবলাক জেলা
চারবলাক (অথবা চাহার বলাক অথবা চার বলাক) () জেলা (জনসংখ্যা: ৬৬,৩০০) আফগানিস্তানের বাল্‌খ প্রদেশের পশ্চিম অঞ্চলে অবস্থিত একটি জেলা। এটির রাজধানীর নাম হচ্ছে চারবলাক গ্রাম, যেটি মাজারী শরীফ থেকে ৪০ কিলোমিটার উত্তর-পশ্চিমাঞ্চলে অবস্থিত। যেখানে জনসংখ্যার অধিকাংশই পশতুন সম্প্রদায়ের।
এই জেলাটির পূর্বের নাম ছিল আদীনা মসজিদ (آدینه‌ مسجد), যেটি পরবর্তীতে মোহাম্মাদ গুল খান মোমান্দ থেকে চারবলাক এ স্থানান্তরিত করা হয়।
হারিস চৌধুরী
হারিস চৌধুরী হচ্ছেন একজন বাংলাদেশী রাজনীতিবিদ। বাংলাদেশ জাতীয়তাবাদী দল-বিএনপির সদস্য এবং সাবেক প্রধানমন্ত্রী বেগম খালেদা জিয়ার রাজনৈতিক সচিব ছিলেন।
চৌধুরী ২০০১ থেকে ২০০৬ সাল পর্যন্তু তৎকালীন প্রধানমন্ত্রী বেগম খালেদা জিয়ার রাজনৈতিক সচিব হিসেবে দায়িত্ব পালন করেন। তিনি প্রধানমন্ত্রীর সকল কিছুতে নিয়ন্ত্রণ রাখতে থাকে, যখন তাকে সরকারে রাখা হয়। তাকে ২০০৭ সালে সামরিক বাহিনী সমর্থিত তত্ত্বাবধায়ক সরকারের সময় অবৈধ সম্পদ অর্জনের জন্য অভিযুক্ত করা হয়। তিনি ২০০৭ সালে বাংলাদেশ ত্যাগ করেন। তাকে তিন বছর জেল দন্ডিত করা হয়, তত্ত্বাবধায়ক সরকার দ্বারা নির্মিত একটি বিশেষ দুর্নীতি বিরোধী ট্রাইব্যুনালে।
চৌধুরীকে ২০০৫ সালে সাবেক অর্থমন্ত্রী শাহ এএমএস কিবরিয়া হত্যায় জড়িত থাকার অভিযোগে অভিযুক্ত করা হয়। এছাড়াও তিনি ২১শে আগস্ট ২০০৪ ঢাকা গ্রেনেড হামলা এবং জিয়া চ্যারিটেবল ট্রাস্ট দুর্নীতি মামলায় জড়িত থাকার অভিযোগে অভিযুক্ত হন। ২১ ডিসেম্বর ২০১৪ সালে, তার বিরুদ্ধে গ্রেপ্তারি পরোয়ানা জারি করা হয়। ২০১৬ সালে, বাংলাদেশের উচ্চ আদালত তার সম্পত্তি বাজেয়াপ্ত করার নির্দেশ দেন।
জর্দানের ভূগোল
জর্দান ভৌগলিকভাবে দক্ষিণ-পশ্চিম এশিয়াতে অবস্থিত। দেশটি সিরিয়ার দক্ষিণে, ইরাকের পশ্চিমে, সৌদি আরবের উত্তর পশ্চিসে এবং ইসরায়েল ও পশ্চিম ব্যাংকের পূর্বে অবস্থিত। রাজনৈতিকভাবে দেশটি মধ্য বা নিকট প্রাচ্যেরে পশ্চিমে অবস্থিত বলেও বিবেচনা করা হয়ে থাকে। জর্দানের বর্তমান আয়তন ৯১,৮৮০ বর্গ কিলোমিটার। 
১৯৬০ এবং ১৯৬৭ সালের ছয়দিন ব্যাপী যুদ্ধের, যদিও ব্যাপকভাবে স্বীকৃত না, সময় জর্দান পশ্চিম তীরের অন্তর্ভুক্ত অতিরিক্ত ৫৮৮০ বর্গ কি.মি. (২২৭৯ বর্গ মাইল) দাবি করে এবং তা শাসন করতে থাকে।
জর্দান একটি স্থলবেষ্টিত দেশ, তবে দক্ষিণ প্রান্ত ছাড়া যেখানে আকাবা উপসাগরের সাথে প্রায় ২৬ কি.মি. (১৬ মাইল) উপকূলীয় অঞ্চল রয়েছে যা লোহিত সাগরের সাথে যুক্ত হওয়ার একমাত্র পথ।
ভৌগোলিক স্থানাঙ্ক ব্যবস্থা:
ইসরায়েল ও সিরিয়ার সীমান্তের ছোট অংশগুলো ব্যতীত, জর্ডানের আন্তর্জাতিক সীমানা ভূমির সুনির্দিষ্ট প্রাকৃতিক বৈশিষ্ট্যগুলি অনুসরণ করে না। দেশটির সীমানা বিভিন্ন আন্তর্জাতিক চুক্তির মাধ্যমে এবং ইসরায়েলের সীমান্ত বাদ দিয়ে প্রতিষ্ঠিত হয়েছিল।
জর্দান-ইসরাইল সীমান্ত যতটুকু তাৎপর্য বহন করে, জর্দানের সাথে অন্যান্য দেশ যেমন সিরিয়া, ইরাক এবং সৌদি আরবের সীমান্ত ততটুকু তাৎপর্য বহন করে না, এই সীমান্তগুলোতে সব সময় তাদের যাযাবর উপজাতিগুলোর আন্দোলনে বাধাগ্রস্থ করে না।
১৯৬৫ সালে, সীমানা সীমিত ও সীমাবদ্ধকরণের লক্ষে জর্দান ও সৌদি আরবের মধ্যে একটি চুক্তি স্বাক্ষরিত হয়।সীমানার পুর্নবিন্যাসের ফলে সীমান্তবর্তী কিছু অঞ্চলের বিনিময় ঘটে, এবং আকাবা উপসাগরের দিকে জর্দান উপকূলীয় অঞ্চলের দৈর্ঘ্য প্রায় ১৮ কি.মি. (১১ মাইল) এর মত বিস্তৃতি ঘটে। নতুন সীমান্ত জর্দানের জন্য একটি সুযোগের দ্বার উন্মোচন করে, সীমানার নতুন বিন্যাস ফলে ঐ এলাকার বন্দরের সুবিধা বিস্তৃতি ঘটেছে এবং ঐ এলাকায় আবিষ্কৃত তেলের খনি থেকে যে পেট্রোলিয়াম রাজস্ব আয় হবে তা দুই দেশ সমানভাবে ভাগ করতে সম্মত হয়। এছাড়াও চুক্তিটিতে সীমান্তের মধ্যে বসবাসরত যাযাবর জাতির গোচারণ এবং পানির অধিকার সংরক্ষণ করা হয়েছে।
এলাকা:
মোট আয়তন: ৮৯,৩৪২ বর্গ কি.মি.
স্থল: ৮৮,৮০২ বর্গ কি.মি.
সমুদ্র: ৫৪০ বর্গ কি.মি.
ভূমি সীমানা:
মোট: ১,৭৪৪ কি.মি
সীমান্তবর্তী দেশ: ইরাক ১৭৯ কি.মি., ইসরায়েল ৩০৭ কি.মি., সৌদি আরব ৭৩১ কি.মি., সিরিয়া ৩৭৯ কি.মি., পশ্চিম তীর ১৪৮ কি.মি.
উপকূলে: ২৬ কি.মি.
নোট: মৃত সাগরের সাথে জর্ডানের প্রায় ৫০ কিলোমিটারের (৩১ মাইল) মত সীমান্ত এলাকা রয়েছে।
সামুদ্রিক দাবি:
আঞ্চলিক সমুদ্র: ৩ নটিক্যাল মাইল (৫.৫৫৬কি.মি.; ৩.৪৫২ মাইল)
উচ্চতা:
সর্বনিম্ন পয়েন্ট: মৃত সাগর – ৪০৮ মি
সর্বোচ্চ পয়েন্ট: জবল উম্মে আদ দামী ১,৮৫৪ মি
লুৎফুজ্জামান বাবর
লুৎফুজ্জামান বাবর হচ্ছেন একজন বাংলাদেশী রাজনীতিবিদ, বাংলাদেশ জাতীয়তাবাদী দল-বিএনপির একজন সদস্য হিসেবে, যিনি প্রধানমন্ত্রী খালেদা জিয়া নেতৃত্বাধীন গণপ্রজাতন্ত্রী বাংলাদেশ সরকারের একজন মন্ত্রী হিসেবে দায়িত্ব পালন করেন।
বাবর নেত্রকোনা থেকে উঠে আসেন, তিনি ভাল একটি পরিবারে জন্মগ্রহণ করেন। তিনি অল্প বয়সেই চোরাচালান শুরু করেন, চোরাচালান, তার চোরাচালানের বিশিষ্টতা ক্যাসিও ব্র্যান্ডেড ঘড়ি পাচার করতেন, ১৯৮০সালে প্রেসিডেন্ট হুসেইন মুহাম্মদ এরশাদ এর মেয়াদ চলাকালীন সময়ে।
সরকারি কলেজ
সরকারি কলেজ এ সবকিছু সরকারী নীতিমালা অনুসারে পরিচালিত হয়। এছাড়া সরকারি কলেজগুলো পড়ালেখার খরচও অনেক সাশ্রয়যোগ্য। সাধারনত সরকারি কলেজ গুলোর ক্যম্পাস খেলার মাঠ, ছাত্রাবাস, সহ একটি শিক্ষা প্রতিষ্ঠানের যে সকল সুযোগ সুবিধা প্রযোজন তার সবই থাকে সরকারি কলেজ গুলোতে।
বাংলাদেশে মোট সরকারি কলেজ ও সমমানের প্রতিষ্ঠান সংখ্যা ৫৯৮টি । বাংলাদেশের কিছু সরকারি কলেজ সমূহের তালিকা নিন্মে দেওয়া হলোঃ
স্কয়ার ফার্মাসিউটিক্যাল্‌স লিমিটেড
স্কয়ার ফার্মাসিউটিক্যাল্‌স বাংলাদেশের একটি স্বনামধন্য ঔষধ প্রস্তুতকারী প্রতিষ্ঠান। ১৯৫৮ সালে স্যামসন এইচ চৌধুরী এবং তার তিন বন্ধু মিলে স্কয়ার ফার্মাসিউটিক্যাল্‌স প্রতিষ্ঠা করেছিলেন। ১৯৯১ সালে এটি জনসাধারণের কাছে চলে আসে এবং ঢাকা স্টক এক্সচেঞ্জ ও চট্টগ্রাম স্টক এক্সচেঞ্জ এর (ID of SPL: ১৩০০২) তালিকাভুক্ত হয়। 
স্কয়ার ফার্মাসিউটিক্যাল্‌স ১৯৮৭ সাল থেকে বিশ্বজুড়ে বিভিন্ন এন্টিবায়োটিক ও ঔষুধ রপ্তানি করতে শুরু করে, এবং বর্তমানে তারা বিশ্বের ৩৬টি দেশে ঔষধ রপ্তানি করছে।
২০০৮ ও ২০০৯ সালে বাংলাদেশের ফার্মাসিউটিক্যাল শিল্পে বাজারের তাদের সর্বোচ্চ শেয়ার ছিল।
পোর্টেজ (সফটওয়্যার)
পোর্টেজ () জেন্টু লিনাক্স নির্মিত একটি প্যাকেজ ব্যবস্থাপনা সিস্টেম, যেটি ক্রোম ওএস, সাবায়ন, এবং ফান্টু লিনাক্স-কর্তৃকও ব্যবহৃত হয়। পোর্টেজ পোর্ট সংগ্রহ ধারণার উপর ভিত্তি করে নির্মিত। জেন্টুকে প্রায়সময়ই মেটা ডিস্ট্রিবিউশন বলে ডাকা হয়, এর উচ্চমাত্রার নমনিয়তার জন্যে, যেটি এটিক অপারেটিং সিস্টেমের বেড়াকল থেকে মুক্ত করে দেয়। জেন্টু/অল্ট প্রকল্প অন্যান্য অপারেটিং সিস্টেম ম্যাবেজ করার জন্যে পোর্টেজ ব্যবহার করে থাকে, যথা— বিএসডি, ম্যাক ওএস এবং সোলারিস। এদের মধ্যে উল্লেখযোগ্য প্রয়োগ দেখা যায় জেন্টু/ফ্রিবিএসডিতে।
প্যাকেজ ম্যানেজার স্পেসিফিকেশন প্রকল্প নামে একটি চলমান প্রচেষ্টা রয়েছে, যার উদ্দেশ্য পোর্টেজকে মানোপযোগী করা ও এর আচরণ নথিভুক্ত করা।
বিনাউটি ইউনিয়ন
১৯৪০ সালে বিনাউটি ইউনিয়ন প্রতিষ্টিত হয়। বিনাউটি গ্রামের নামে এই ইউনিয়নের নামকরন করা হয়. রাউৎহাট নামক গ্রামে এক সুন্দর পরিবেশে এই ইউনিয়ন টি অবস্খিত । ব্রাহ্মণবাড়িয়া জেলাধীন কসবা উপজেলাস্ত ৫নং বিনাউটি ইউনিয়ন পরিষদটি কুমিললা-সিলেট মহাসড়কের সৈয়দাবাদ বাসষ্টেন্ডেরঅনতিদুরে প্রাচীন কালের ঐতিহ্যবাহী রাউৎহাট বাজারের দক্ষিণ পাশে একটি মনোরম পরিবেশে জনবহুল এলাকায় অবস্থিত। বিনাউটি গ্রামের নামানুসারে এই ইউনিয়নটির নাম বিনাউটি নামকরন করা হয় বলে প্রতিয়মান হয়। শিক্ষা সাহিত্য সংস্কৃতি আর ব্যবসা বানিজ্যে পরিপূর্ন এই ইউনিয়নটি। হিন্দু-মুসলিম সম্প্রদায়ের মধ্যে এক সোহার্ধ পূর্ন মনোভাবের এক মিলন মেলার বহি প্রকাশ। ইউনিয়নটির উত্তরে ধরখার ইউনিয়ন, দক্ষিণে কসবা পৌরনসভা, পশ্চিমে বাদৈর ইউনিয়ন, পূর্বে গোপীনাথপুর ইউনিয়ন। অত্র ইউনিয়নে নৌ ও স্থল পথে যাতায়ত অত্যন্ত সুবিধাজনক।
সৈয়দাবাদ, হাজীপুর, মনিচং, চান্দাইসার, রাউৎহাট, খিদিরপুর, আন্দিরপাড়, বিনাউটি, নেমতাবাদ, গাববাড়ী, ধামসার, নোয়াপাড়া(১), ভরাজাঙ্গাল, চন্দ্রপুর, মজলিশপুর, ব্রাহ্মণগ্রাম, অনন্তপুর, আদ্রা, চাপিয়া, টিঘরিয়া, নোয়াপাড়া (২), চকচন্দ্রপুর, দুরুইল।
এখানকার ভাষায় আঞ্চলিক শব্দের ব্যবহার লক্ষণীয়। যেমন: আমি ভাত খাইব এর বিপরীতে বলা হয় আমি ভাত খামু,এখন বিপরিতে বলে অক্ষন, গোসল এর বিপরীতে বলে বোর পাড়া, কোনসময় এর বিপরীতে কুমবালা ইত্যাদি।
জাতসাখিনি ইউনিয়ন
জাতসাখিনী ইউনিয়ন বেড়া উপজেলার একটি ইউনিয়ন। ২০১৩ সালের ২০ শে অক্টোবর জাতসাখিনী ইউনিয়ন আমিনপুর থানার অধীনে চলে যায়। 
জাতসাখিনী ইউনিয়নের ইহার পূর্ব দিকে পুরান ভারেংগা এবং রুপপুর ইউনিয়ন, পশ্চিম দিকে আহম্মদপুর ও রানীনগর ইউনিয়ন, দক্ষিণে মাশুমদিয়া ইউনিয়ন।
বর্তমান পরিষদ
৬নং জাতসাখিনী ইউনিয়ন পরিষদ
ক্রমিক নং নাম পদবী মোবাইল নং ওয়ার্ড নং
পাবনা থেকে এই ইউনিয়ন এর দুরুত্ব ৫৫ কিলোমিটার,বেড়া উপজেলা হতে প্রায় ২০ কিলোমিটার,আমিনপুর থানা হতে এর দুরুত্ব ১১ কিঃমিঃ,ইউনিয়নের সামনে থেকে পাবনা,বগুড়া,বেড়া বাস,সিএনজি সব সময় পাওয়া যায়। এই ইউনিয়ন টি নগরবাড়ি -বগুড়া মহাসড়কে বিধায় যাতায়াত অনেক সহজ।
এই ইউনিয়নের ৮০% সড়ক পাকা,এবং ২০% কাচা,যার কারনে বর্তমানে গ্রামাঞ্চলেও রিক্সা,ভ্যান, সিএনজি চলাচল করে।
এই ইউনিয়নের সবচেয়ে বড় হাট বাজার হচ্ছেঃ
কলেজ ২ টি।উচ্চ বিদ্যালয় ২ টি।প্রাথমিক বিদ্যালয় সরকারি ১১ টি এবং বেসরকারি ১ টি।
নাই
জাতসাখিনী ইউনিয়নটি প্রত্যন্ত এলাকা হওয়ায় এখানে দারিদ্রতা বিমোচনের জন্য বেশ কয়েকটি এনজিও এর কার্যক্রম রয়েছে।
তার মধ্যে উল্লেখযোগ্য হচ্ছেঃ ব্র‍্যাক, আশা, ঠ্যাংগামাড়া, গ্রামীণ ব্যাংক ইত্যাদি।
জাতসাখিনী ইউনিয়নে মুসলিম জনগোষ্ঠীর সংখ্যায় বেশি। এবং আমিনপুর থানার
এই এলাকাতে আঞ্জুমান ই ক্বাদেরিয়ার অধীনে একটা মসজিদ আছে। যেখানে এলাকার বেশির ভাগ মুসলিম প্রতি আরবি মাসের ১১ তারিখে উপস্থিত হয়। প্রতি বছর পবিত্র আশুরা পালন করা হয় এখানে। এছাড়া মুসলিম ধর্মীয় সকল উৎসব এখানে পালন করা হয়ে থাকে।
হিন্দুরা সকল পূজা করে থাকে। তাছাড়া এই এলাকাতে দূর্গা পূজা বেশ যাক-জমোকভাবে পালন করা হয়ে থাকে। এবং হিন্দু মুসলমান মিলেমিশে থাকতে বেশি স্বাস্বন্দ্যবোধ করে।
জেরেমি লালরিন্নুংগা
জেরেমি লালরিন্নুংগা একজন ভারতীয় ভারোত্তোলক যিনি, যুব অলিম্পিকে ভারতের হয়ে প্রথম স্বর্ণপদক জয় করেন ২০১৮ সালের অক্টোবরে আর্জেন্টিনার বুয়েন্স আয়ার্স-এ অনুস্ঠিত তৃতীয় যুব অলিম্পিক প্রতিযোগিতায় পুরুষদের ৬২ কেজি বিভাগে।
জেরেমির জন্ম ২০০২ সালের ২৬শে অক্টোবর মিজোরাম-এর আইজল-এ। তার পিতা লালনেইথুলাংগা, বক্সিং-এ, জাতীয় পর্যায়ের ৬ বারের চ্যাম্পিয়ন এবং মাতা লালমুয়ানপুই একজন গৃহবধূ। এছাড়াও তার পরিবারে রয়েছেন আরো ৪ ভাই। প্রথমে ৮ বছর অবধি, জেরেমি পিতার পদাঙ্ক অনুসরণ করে, বক্সিং আরম্ভ করেন, কিন্তু তার পরে আইজলের সেই আকাদেমি বন্ধ হয়ে গেলে, তিনি ভারোত্তোলন শুরু করেন। প্রথম কোচ মালসাওমা-র অধীনে তিনি বাঁশ এবং জলের পাইপ দিয়ে ভারোত্তোলন শুরু করেন। ৮মাস ট্রেনিং করার পরে, তিনি পুণের আর্মি স্পোর্টস ইনস্টিটিউট-এ নির্বাচিত হন ট্রেনিং-এর জন্যে। এখানে খুব ভালো ফলাফল করার পরে, তিনি পাতিয়ালা-র জাতীয় ক্যাম্পে নির্বাচিত হন।
এএসআই-তে কোচ জারজোকিমার অধীনে প্রশিক্ষিত হয়ে ২০১৬ সালে পাটনার সাব-জুনিয়র প্রতিযোগিতায় স্বর্ণ পদক জিতে প্রথম জাতীয় রেকর্ড স্থাপন করেন ১৯৮ কেজি (৯০+১০৮, ক্লিন এবং জার্ক-এ) উত্তোলন করে। একই বছরে জেরেমি মালয়েশিয়ায় বিশ্ব যুব ওয়েটলিটিং চ্যাম্পিয়নশিপে ২৩৫ কেজি উত্তোলন করে রৌপ্য পদক জেতেন। উজবেকিস্তানের এশীয় যুবা ও জুনিয়র চ্যাম্পিয়নশিপে এই বছরের গোড়ার দিকে, তিনি যুব বিভাগে রৌপ্য জিতেছিলেন। যুব অলিম্পিকের ট্রায়ালে জেরেমি ২৭৩ কেজি উত্তোলন করে জুনিয়র জাতীয় রেকর্ড গড়েন।
জেরেমি ভারত সরকারের টপ আথলিট স্কিমের অন্তর্গত একজন খেলোয়াড়। ২০২৪ সালের অলিম্পিকের জন্যে তাকে একজন উজ্জ্বল সম্ভাবনা বলে মনে করা হচ্ছে।
আলহাজ্ব মোজাফফর উদ্দীন উচ্চ বিদ্যালয়
'আলহাজ্ব মোজাফফর উদ্দীন উচ্চ বিদ্যালয় বাংলাদেশ এর হবিগঞ্জ জেলা এর চুনারুঘাট উপজেলার পাইকপাড়া ইউনিয়ন এর অন্তর্ভুক্ত একটি শিক্ষা প্রতিষ্ঠান।
এই বিদ্যালয়টি ১৯৮৪ সালে স্থাপিত হয়। এই বিদ্যালয়ের প্রতিষ্ঠাতা জনাব আলহাজ্ব মোজাফফর উদ্দীন ১৯৮৪ সালে পাইকপাড়া ইউনিয়ন এ প্রতিষ্ঠিত করেন। প্রতিষ্ঠাতার নামানুসারে এই বিদ্যালয়টির নাম রাখা হয় আলহাজ্ব মোজাফফর উদ্দীন উচ্চ বিদ্যালয়।
এই বিদ্যালয় পাইক পাড়া গ্রামে অবস্থিত। এই বিদ্যালয় এর উত্তরে নিজ গাও, পুর্বে গনেশপুর বাজার,পশ্চিমে পাইকপাড়া গ্রাম ও সতং বাজার,দক্ষিনে পাইকপাড়া।
বিদ্যালয়ের পুরাতন মূল ভবন ব্যতিত এর পূর্ব পাশে ৯ কক্ষ বিশিষ্ট ৪ তলা ভবন বিদ্যামান।
খেলার মাঠ সহ ৬ কক্ষ বিশিষ্ট পুরাতন ছাত্রাবাস ও ৮ কক্ষবিশিষ্ট দোতলা ছাত্রাবাস বিদ্যমান।
বিদ্যালয়ের গ্রন্থাগারে প্রায় ১৫,০০০ বই রয়েছে।
প্রায় ২০ টি কম্পিউটার সম্বলিত একটি সু সজ্জিত কম্পিউটার ল্যাব রয়েছে।
এখানকার বিজ্ঞানাগার বেশ উন্নত যন্ত্রপাতি সমৃদ্ধ।
আলহাজ্ব মোজাফফর উদ্দীন উচ্চ বিদ্যালয়ে ২০১৬ সালে বাংলাদেশ বিশ্বসাহিত্য কেন্দ্র কর্তৃক পরিচালিত করা সয় সেকায়েপ নামের প্রকল্প। এই প্রকল্পে ছাত্র-ছাত্রীদের জন্য সেকায়েপ এর সহযোগীতায় স্কুলে স্থায়ী লাইব্রেরি স্থাপন করা হয় এবং ছাত্র-ছাত্রীদের নির্দিষ্ট কিছু বইয়ের সিলেবাসে প্রতি বছর পরিক্ষা অনুষ্ঠিত করা হয়।
২০১৮ সালের আগষ্ট মাসে এই বিদ্যালয়ে একটি বিজ্ঞান মেলার আয়োজন করা হয়েছিল। চুনারুঘাট উপজেলার উপজেলা নির্বাহী কর্মকর্তা এসে এই মেলায় যোগ দেন এবং মেলা উদ্ভোধন করেন।বিদ্যালয়ের এটিই প্রথম বিহহান মেলা যদিও এর আগে বিদ্যালয়ের কৃতি শিক্ষার্থীরা (মাসুমের দল) চুনারুঘাট উপজেলার বিজ্ঞান মেলায় বিদ্যালয় এর পক্ষ হতে যোগদান করে।
২০১৭ সালের সেকায়েপ এর অনেক পুরস্কার এই বিদ্যালয় পেয়ে থাকে। আর তারই একটি চিত্র নিম্নেঃ
রায়ান গুজম্যান
রায়ান অ্যান্টনি গুজম্যান (ইংরেজি: Ryan Anthony Guzman; জন্ম: ২১ সেপ্টেম্বর, ১৯৮৭) হলেন একজন মার্কিন অভিনেতা। তিনি "স্টেপ আপ" চলচ্চিত্র ধারাবাহিকে সিন আসা, "দ্য বয় নেক্সট ডোর" ছবিতে নোয়া স্যান্ডবর্ন, "হিরোজ রিবর্ন" মিনি-সিরিজে কার্লোস গুটারেজ এবং রিচার্ড লিংকলেটারের "এভরিবডি ওয়ান্টস সাম!!" ছবিতে রোপারের ভূমিকায় অভিনয় করেন। এছাড়া ফক্স ফার্স্ট রেসপন্ডার "৯-১-১" ড্রামা ধারাবাহিকে এলএএফডি ফায়ারফাইটার এডি ডিয়াজের ভূমিকায় অভিনয় করেন।
গুজম্যানের জন্ম হয়েছিল টেক্সাসের অ্যাবিলেনে। তাঁর বাবা রে গুজম্যান একজন মেক্সিকান। অন্যদিকে তাঁর মা লিজা গুজম্যানের (প্রাক্‌-বিবাহ নাম লিজা হাডসন) জন্ম ক্যালিফোর্নিয়ায়। তিনি একাধারে ইংরেজ, জার্মান, ফরাসি, ওলন্দাজ ও সুইডিশ বংশোদ্ভূত। রায়ান গুজম্যান খুবই অল্প বয়সে তাঁর মায়ের জন্মশহর ক্যালিফোর্নিয়ার স্যাক্রামেন্টোয় চলে আসেন। ২০০৫ সালে তিনি ওয়েস্ট ক্যাম্পাস হাই স্কুল থেকে গ্র্যাজুয়েট হন এবং তারপর সিয়েরা কলেজে ভর্তি হন। গুজম্যানের এক ছোটো ভাই রয়েছে। তাঁর নাম স্টিভেন।
২০১৮ সালের সেপ্টেম্বর মাসে গুজম্যান ও তাঁর বান্ধবী ব্রাজিলিয়ান অভিনেত্রী ক্রিস্টি অ্যান ঘোষণা করেন যে, তাঁদের প্রথম সন্তানের জন্ম হতে চলেছে।